
**УТВЪРДИЛ:**



**МИНИСТЕРСТВО НА ОКОЛНАТА СРЕДА И ВОДИТЕ**

**Главна дирекция „Оперативна програма „Околна среда“**

Европейски фонд за регионално развитие на ЕС

**условия ЗА КАНДИДАТСТВАНЕ**

по процедура чрез подбор на проектни предложения

**BG16FFPR002-3.011**

**„Изпълнение на мярка 70 от**

**Националната рамка за приоритетни действия за НАТУРА 2000“**

по приоритет 3 „Биологично разнообразие ”

на Програма „Околна среда“ 2021-2027 г.

**1. Наименование на програмата:**

Програма „Околна среда“ 2021 – 2027 г. (ПОС 2021-2027 г.)

**2. Наименование на приоритета и специфичната цел:**

Приоритет „Биологично разнообразие“, Специфична цел: RSO 2.7. „Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване“.

**3. Номер и наименование на процедурата:**

BG16FFPR002-3.011 „Изпълнение на мярка 70 от Националната рамка за приоритетни действия за НАТУРА 2000“

**4. Измерения по кодове:**

Област на интервенция – 078

Форма на финансиране – 001

Стопанска дейност – 024

Териториален механизъм ЕФСУ – 033

Равенство между половете ЕФСУ – 003

**5. Териториален обхват:**

Проектите по процедурата ще бъдат изпълнявани в Република България, само в защитени зони от мрежата Натура 2000 (по Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна и Директива 2009/147/ЕО на Европейския парламент и на Съвета от 30 ноември 2009 година относно опазването на дивите птици), в които има съществуващи площадки за подхранване на целевите видове птици по процедурата.

**6. Цели на предоставяната безвъзмездна финансова помощ по процедурата и очаквани резултати:**

**Целта на процедурата е**да се подобри състоянието на защитени видове птици Черен лешояд (А079 *Aegypius monachus*), Кръстат орел (А404 *Aquila heliaca*), Белоглав лешояд (А078 *Gyps fulvus*), Египетски лешояд (А077 *Neophron percnopterus*) чрез извършване на подхранвания в съществуващи площадки в защитените зони от мрежата НАТУРА 2000.

**Очаквани резултати**:

- Подобрено състояние на целевите видове птици;

- Изпълнена мярка 70 от Националната рамка за приоритетни действия за НАТУРА 2000 (НРПД).

**7. Индикатори (показатели)[[1]](#footnote-1):**

Кандидатът включва в проектното си предложение следните индикатори:

**1. Индикатор за резултат:**

Видове птици с подобрен природозащитен статус (или с тенденция за подобряване):

- Целева стойност за региона в преход – %;

- Целева стойност за по-слабо развитите региони – %

*Като базова стойност кандидатът посочва „0“, а като целева – 0,11%, което представлява подобрената оценка в % (процентно) изражение, посочена в Указанията по Приложение № 3 към условията за кандидатстване (0,11%).*

**2. Индикатор за краен продукт:**

Площ на защитените зони по „Натура 2000“, обхванати от мерки за опазване и възстановяване – ха

- Целева стойност за региона в преход – ха;

- Целева стойност за по-слабо развитите региони – ха.

*Като базова стойност кандидатът посочва „0“, а като целева – площта на интервенция в рамките на проекта, която представлява територия от мрежата Натура 2000 с радиус от 10 км около целевата площадка, предмет на проекта. В случай че в тази площ попадат територии извън защитени зони от мрежата Натура 2000, същите се изваждат от стойността на целевата площ на интервенции. Това се доказва с описателна част, визуално представяне (картен материал в цифров вид и картен материал във формат .pdf в мащаб 1:5 000) и геореферирани данни.*

**8. Общ размер на безвъзмездната финансова помощ по процедурата и разпределение по категория региони (ако е приложимо):**

Общият размер на средствата, които могат да бъдат предоставени по процедурата е 5 134 053,75 лв. (пет милиона сто тридесет и четири хиляди и петдесет и три лева и седемдесет и пет стотинки), от които за региона в преход (ЮЗР) – до 1 026 810,75 лв. (един милион двадесет и шест хиляди осемстотин и десет лева и седемдесет и пет стотинки). Дейностите по настоящата процедура се подпомагат финансово от Европейския фонд за регионално развитие (ЕФРР) и от националния бюджет на Република България.

Управляващият орган на ПОС 2021-2027 г. си запазва правото да не предостави изцяло посочената сума, в случай че проектните предложения не отговарят на изискванията на условията за кандидатстване или в случай че предвидените за изпълнение дейности изискват по-малък финансов ресурс.

Посоченият общ размер на безвъзмездната финансова помощ (БФП) по процедурата може да бъде увеличаван при наличие на финансов ресурс по приоритета, без изменение на условията за кандидатстване.

**9.** **Минимален (ако е приложимо) и максимален размер на безвъзмездната финансова помощ за конкретен проект:**

Максимален размер на БФП за конкретен проект e 279 684 лв.

За проекти, за които се предоставя минимална помощ по *Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (C/2023/9700, OB, L, 2023/2831, 15.12.2023 г.),* максималният размер на БФП е по-малък от 279 684 лв., ако с предоставянето на БФП ще се надвиши таванът на минимална помощ, определен за съответния кандидат/партньор. Определянето на тавана на минималната помощ се извършва съгласно посоченият праг в точка 16.4 от раздел 16 на настоящите условия за кандидатстване.

**10. Процент на съфинансиране[[2]](#footnote-2):**

Процентът на съфинансиране на БФП по отделен проект по процедурата е както следва:

*Финансиране за региона в преход:*

- средства от ЕФРР в размер на 70% - 718 767,52 лв. (седемстотин и осемнадесет хиляди седемстотин шестдесет и седем лева и петдесет и две стотинки) и

- национално съфинансиране в размер на 30% - 308 043,23 лв. (триста и осем хиляди и четиридесет и три лева и двадесет и три стотинки).

*Финансиране за по-слабо развитите региони:*

*-* средства от ЕФРР в размер на 85% - 3 491 156,55 лв. (три милиона четиристотин деветдесет и една хиляди сто петдесет и шест лева и петдесет и пет стотинки) и

*-* национално съфинансиране в размер на 15% - 616 086,45 лв. (шестстотин и шестнадесет хиляди осемдесет и шест лева и четиридесет и пет стотинки).

**11. Допустими кандидати:**

Министерство на околната среда и водите (МОСВ) и регионалните му органи, структури на/към Министерство на земеделието и храните, други държавни органи (органи на централната и териториалната администрация), вкл. общини, областни администрации, както и физически и юридически лица, собственици на площадки за подхранване или такива, които разполагат със съгласие на собственика за извършване на дейностите по проекта.

**11.1. Общи изисквания за допустимост за всички кандидати:**

Кандидатите – собственици на площадките за подхранване на мършоядни птици, регистрирани по реда на чл. 229 от Закона за ветеринарномедицинската дейност (ЗВМД), следва да разполагат с разрешително за използване на странични животински продукти (СЖП), издадено по реда на чл. 271 от ЗМВД. Когато площадката е държавна собственост, допустим кандидат е органът, на когото е предоставено нейното управление.

Когато кандидатът не е собственик на площадката за подхранване, същият следва да разполага със съгласие на собственика за извършване на дейностите по проекта. Съгласието на собственика може да е обективирано в договор, решение на Министерския съвет за предоставяне на управлението на площадката на кандидата, заповед на кмета на общината или друг приложим правнообвързващ акт или документ, съобразно вида собственик.

По отношение на кандидатите не следва да са налице обстоятелствата за отстраняване от участие в процедура за възлагане на обществена поръчка съгласно чл. 54 от Закона за обществените поръчки. Не са допустими кандидати лицата, които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.

**11.2. Изисквания за допустимост на кандидати – държавни органи:**

Допустими са кандидати – държавни органи, които съгласно действащото законодателство разполагат с правомощия да изпълнят проект по настоящата процедура.

**11.3. Изисквания за допустимост на кандидати – юридически лица с нестопанска цел:**

Кандидатите – юридически лица с нестопанска цел (ЮЛНЦ) следва да са извършвали дейност за последните три финансови години (2021 г., 2022 г. и 2023 г.) и да притежават финансов капацитет, позволяващ да се изпълнят предложените в проектното предложение дейности и да се гарантира тяхната финансова устойчивост – представят се ОПР и/или счетоводен баланс, от които по отношение на текуща печалба/загуба, стойност на собствения капитал и стойност на актива в баланса е видно, че кандидатите са извършвали дейност, както и по отношение на приходите и разходите в ОПР да е налице кумулативно за тези три финансови години оборот в размер на 10% от стойността на заявената БФП за всички проекти на отделния кандидат. Това изискване е обвързано с необходимостта от доказване на финансов капацитет за извършване на разходите, преди тяхното възстановяване с БФП.

Кандидатите – ЮЛНЦ следва да са вписани в регистъра на юридическите лица с нестопанска цел/регистър БУЛСТАТ най-малко 18 месеца, предхождащи месеца, в който е подадено проектното предложение; същите да са определени за извършване на общественополезна дейност по смисъла на Закона за юридическите лица с нестопанска цел (ЗЮЛНЦ), като в устава/учредителния акт следва да са налице текстове, от които да е видно, че поне една от целите на организацията е свързана със защита/опазване на околната среда. Не са допустими кандидати, които не са пререгистрирани по реда на ЗЮЛНЦ (изм. ДВ. бр.107 от 18 Декември 2020 г.).

Стопанската и нестопанската дейност на кандидатите, разходите и финансирането им, следва да са ясно разделени.

**11.4. Изисквания за допустимост на кандидати – физически и юридически лица:**

За да бъдат допустими, кандидатите – физически лица, следва да са навършили 18-годишна възраст и да не са поставени под запрещение. При подписване на административен договор за предоставяне на БФП (АДБФП), същите декларират, че не са поставени под запрещение.

За да бъдат допустими, кандидатите – юридически лица, извършващи стопанска дейност, следва да бъдат малки или средни предприятия (МСП).

Не са допустими кандидати физическите и юридическите лица, определени за изпълнители на дейности по процедурата по реда на ЗОП или по Глава четвърта от ЗУСЕФСУ.

Не са допустими кандидатите – физически и юридически лица, които извършват дейност по първично селскостопанско производство[[3]](#footnote-3) в животновъдни обекти за отглеждане на следните видове селскостопански животни: говеда, биволи, овце, кози, еднокопитни, свине, птици и зайци.

Не са допустими кандидатите – физически и юридически лица, които извършват дейност по преработка на селскостопански продукти[[4]](#footnote-4) в обект, вписан в регистъра по чл. 24, ал. 1 от Закона за храните като кланица.

**12. Допустими партньори (ако е приложимо):**

Партньорството по настоящата процедура е допустимо, но не е задължително.

Допустими партньори по процедурата по смисъла на параграф 1, т. 5 от Допълнителните разпоредби на ПМС № 23/2023 г. са:

Министерство на околната среда и водите (МОСВ) и регионалните му органи, структури на/към Министерство на земеделието и храните, други държавни органи (органи на централната и териториалната администрация), вкл. общини, областни администрации, както и физически и юридически лица, собственици на площадки за подхранване или такива, които разполагат със съгласие на собственика за извършване на дейностите по проекта.

***За да бъде оценен като допустим един партньор, следва да бъдат изпълнени следните изисквания и условия:***

1. Партньорът следва да удовлетворява всички изисквания и условия, които се отнасят за кандидата, съгласно посочените в Раздел 11 *„Допустими кандидати“* от условията за кандидатстване.

2. Партньорствата по настоящата процедура не е необходимо да бъдат регистрирани в съда. На етапа на кандидатстване трябва да се представи подписано споразумение между кандидата и партньора, в което се уреждат ясно най-малко:

- правата и задълженията между страните във връзка с подаването на проектното предложение и изпълнението на дейностите по проекта;

- определянето на конкретните финансови ангажименти на всяка от страните във връзка с изпълнението на проекта и по отношение на исканата БФП, в т.ч. собственото участие (собствен принос); ясно разпределение на отговорностите при евентуално налагане на финансови корекции на бенефициента, включително във връзка с дейността на партньора[[5]](#footnote-5);

- стратегията за възлагане на обществени поръчки/процедури за избор на изпълнители вкл. ако е приложимо, съвместно възлагане на обществени поръчки/ процедури за избор на изпълнител по проекта, как ще бъдат подготвяни и провеждани съответните процедури;

- реда за възстановяване на сумите на партньора след извършени разплащания по проекта от Управляващия орган.

- срок за действие на споразумението (най-малко до изтичане на срока на административния договор/заповедта за предоставяне на безвъзмездна финансова помощ).

**13. Дейности, допустими за финансиране:**

Дейностите, предвидени за изпълнение и съответните разходи в рамките на проектното предложение, следва да съответстват на принципа на ефективност и ефикасност, да водят до постигането на целите на процедурата и на Приоритет „Биологично разнообразие“ на ПОС 2021-2027 г., да са в съответствие с принципа за „ненанасяне на значителни вреди“, с принципите за равнопоставеност между половете и осигуряване на равни възможности за всички.

При стартиране изпълнението на дейности по процедурата преди сключване на АДБФП/издаване на заповед за предоставяне на БФП (ЗБФП) бенефициентите следва да изпълняват мерките за видимост, прозрачност и комуникация, заложени в Дял IV, глава III „Видимост, прозрачност и комуникация“ на Регламент (ЕС) 2021/1060.

Едно проектно предложение следва да включва дейности само за една площадка за подхранване.

Допустими за финансиране са следните дейности, които кандидатът описва и обосновава в проектното предложение:

**13.1. Спомагателни дейности** - дейности по изготвяне на проектно предложение, вкл. експертни и технически анализи и проучвания (в това число теренни посещения), необходими за разработването и планирането на проектното предложение. Експертните и технически анализи и проучвания не трябва да са самоцелни, а да осигуряват информация, без която е невъзможно да се подготви проектно предложение.

Към спомагателните дейности спада и **изготвянето на документация и провеждане на изискващи се процедури по реда екологичното законодателство.** За целите на настоящата процедура чрез подбор се изисква на етапа на кандидатстване да бъдат издадени и да се представят крайни актове по реда на екологичното законодателство – Решения на компетентен орган от съгласуване по реда на екологичното законодателство за планираните дейности.

Предвид факта, че по процедурата не се подкрепя изграждане на инфраструктура с очаквана продължителност (жизнен цикъл) над 5 години, а резултатите и активите, които се придобиват в резултат от изпълнението на дейностите също са с очаквана продължителност (жизнен цикъл) по-малка от 5 години, разпоредбите на чл. 73, пар. 2, буква „й“ от Регламент (ЕС) 2021/1060 не са приложими за проектните предложения.

**13.2. Дейности по мярка 70 от НРПД 2021-2027 г.:** извършване на подхранвания в съществуващи площадки в защитените зони от мрежата Натура 2000 вкл. чрез транспортиране на СЖП; закупуване на моторни превозни средства и/или ремаркета; регистрация по ЗВМД; закупуване на хладилни съоръжения за съхранение на СЖП; др. Допустимо е поддържане на площадките за подхранване на вида, включително възстановяване на огради (закупуването на оградна мрежа, електропастир, колове за ограда); косене и премахване на храсти в периметър не повече от 10 метра от оградата на площадката. Дейностите по косене и премахване на храсти, следва да са съобразени с режимите, въведени в заповедите за обявяване за съответната защитена зона, на която се намира целевата площадка за подхранване на хищните птици. В допълнение към дейностите, посочени в НРПД, е задължително монтиране на полева камера и/или фотокапан за конкретната площадка (допустими са фотоволтаични панели, осигуряващи захранването на камерите панели, интернет - при покритие от GSM оператор), с което в допълнение към транспортните документи ще се доказва, че животинските продукти са разположени на съответната площадка. Допустими са и дейности по обезвреждането на остатъчните след подхранването продукти и за извършване на дезинфекция и деконтаминация на площадките и превозните средства.

При изпълнение на дейностите кандидатите следва да спазват всички изисквания, произтичащи от *Регламент (ЕО) № 1069/2009 на Европейския парламент и на Съвета от 21 октомври 2009 година за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002* и *Регламент (ЕС) № 142/2011 от 25 февруари 2011 година за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива*. Финансиране по процедурата се предоставя за извършване на подхранване на площадки, регистрирани по реда на Закона за ветеринарномедицинската дейност (ЗВМД), които се намират на територията на защитена зона от мрежата Натура 2000, като в НРПД техният брой е определен на 15, но в случай на достатъчен финансов ресурс, могат да бъдат финансирани допълнителни площадки, които отговарят на изискванията по процедурата[[6]](#footnote-6).

За извършване на подхранването, кандидатите следва да разполагат с разрешително за използване на СЖП, издадено по реда на чл. 271 от ЗМВД. Кандидатите следва да посочат в проектните си предложения конкретните площадки, на които ще се изпълняват техните проекти.

Допустими по процедурата са дейностите за подхранване на видовете Черен лешояд (А079 Aegypius monachus), Кръстат орел (А404 Aquila heliaca), Белоглав лешояд (А078 Gyps fulvus), Египетски лешояд (А077 Neophron percnopterus). Не са допустими дейностите по закупуване на месо и СЖП, вкл. дивеч и дивечови продукти.

Тъй като животинските продукти за подхранване следва да бъдат транспортирани, транспортирането представлява допустима дейност, при спазване на изискванията по чл. 245 от ЗВМД, като бъдат придружени със съответните транспортни документи. Транспортирането следва да се извърши с превозни средства, регистрирани по реда на чл. 246, ал. 1 от ЗВМД.

Кандидатите/партньорите следва да разполагат с необходимите регистрационни документи за съхранение на СЖП, изискващи се съгласно ЗВМД, когато предвиждат да използват финансирани по процедурата хладилни съоръжения.

Допустима дейност е и обезвреждането на остатъчните след подхранването продукти в обекти, регистрирани по реда на чл. 229 или на чл. 262 от ЗВМД или извън такива обекти, по реда и при спазване на изискванията на *Наредба № 3 от 27.01.2021 г. за условията и реда за обезвреждане на странични животински продукти и на продукти, получени от тях, извън обектите, регистрирани в областните дирекции по безопасност на храните*, при спазване на чл. 275, ал. 1 от ЗВМД.

Допустими по процедурата са и дейностите за извършване на дезинфекция и деконтаминация (механична, физична, биологична, химична с биоцидни препарати), вкл. осигуряването на лични предпазни средства, на площадките и на транспортните средства, при спазване на *Наредба № 1 от 5.01.2018 г. за условията и реда за извършване на дезинфекции, дезинсекции и дератизации.*

**Важно!** При извършване на дейности от външен за кандидата изпълнител, напр. обезвреждане на остатъчните след подхранването продукти, извършване на дезинфекция и деконтаминация, транспортиране на СЖП, кандидатът следва да определи изпълнителя по реда на ЗОП или на глава четвърта от ЗУСЕФСУ.

Допустими по процедурата са дейности по възстановяване на компрометирани елементи на площадката, които не представляват строителни и монтажни дейности по смисъла на ЗУТ.

***В случаите, в които кандидатът не е собственик на площадката,*** преди подаване на проекта той следва да изиска съгласие от собственика за извършване на дейностите на конкретната площадка, попадаща в обхвата на проекта (ако същата не е негова собственост), след което да подаде уведомление по реда на екологичното законодателство до компетентния орган. При кандидатстване ***той следва да представи краен акт – решение на съответния компетентен орган за съгласуване по реда на екологичното законодателство на планираните дейности.***

**Важно**: След изпълнение на проекта бенефициентите предоставят на УО на програмата резюме на доклад за неспециалисти (по образец, съгласно приложение № 6 към Условията за изпълнение), което се публикува за сведение на широката общественост от бенефициента на неговата интернет страница (ако има такава) и от Управляващия орган – на страницата на програмата в Единния информационен портал – www.eufunds.bg.

**13.3. Организация и управление на проекта, видимост, прозрачност и комуникация и подготовка на документации за възлагане на обществени поръчки/процедури по Глава четвърта на ЗУСЕФСУ.**

**13.3.1. Организация и управление** - Дейността по организация и управление на проекта включва организиране и обезпечаване работата на екипа за управление на проекта (възнаграждения, осигуровки и командировъчни разходи), осигуряване на необходимите консумативи, материали и оборудване за администриране на проекта.

Всеки бенефициент е пряко отговорен за управлението на проекта и осигуряване качественото изпълнение на заложените дейности. Той следва да предвиди достатъчно механизми за взаимодействие между членовете на екипа за управление на проекта при изпълнение на задачите и отчитане на работата, с цел осигуряване на вътрешна оценка и контрол, както и за мониторинг на напредъка по проекта и предприемането на корективни мерки, при необходимост.

Членовете на екипа могат да бъдат вътрешни за организацията служители, както и външни експерти, на които е възложено изпълнение на дейностите по организация и управление по реда на ЗОП или на глава четвърта от Закона за управление на средствата от Европейските фондове при споделено управление (ЗУСЕФСУ).

Ръководителят на проекта не може да съвместява функциите на ръководител с тези на член на екипа за управление на проекта. Ръководителят на бенефициента/представляващият бенефициента не може да взема участие в управлението на проекта.

Всеки кандидат следва да осигури ясна организационна структура за управление на проекта, в която са включени ръководител на проекта и членове с посочени задачи и изисквания за необходимата квалификация и отговорности на всеки отделен член. Членовете на екипа за управление следва да покриват функции като подготовка на документите, необходими за извършване на плащания и за верификация на разходите, мониторинг и докладване, изпълнение на мерки за видимост, прозрачност и комуникация, съхранение на документите по проекта, както и функции по координация на дейностите по проекта. Членове на екипа за управление могат да съвместяват различни функции, с изключение на такива, при които едната от съвместяваните позиции е с контролни функции спрямо другата.

Предвидената организационна структура следва да демонстрира разделение на функциите в екипа, като не е допустимо припокриване на функциите и задачите, както между отделните членове в екипа за управление, така и с външни изпълнители по проекта.

При кандидат – физическо лице, на етапа на кандидатстване се представя описание на функциите по подготовка на документите, необходими за извършване на плащанията, мониторинг и докладване, изпълнение на мерки за видимост, прозрачност и комуникация, съхранение на документите по проекта, както и функции по координация на дейностите по проекта, като не се изисква създаване на нарочен екип за организация и управление.

**13.3.2. Видимост, прозрачност и комуникация** - Дейностите за видимост, прозрачност и комуникация трябва да отговарят на условията и изискванията, описани в Дял IV, глава III „Видимост, прозрачност и комуникация“ на Регламент (ЕС) 2021/1060. В тази връзка, бенефициентът има задължение при дейностите за комуникация, видимост и прозрачност да указва произхода на финансирането чрез поставяне на емблемата на ЕС в съответствие с посочените технически характеристики съгласно чл. 47 и Приложение IX от Регламент (ЕС) 2021/1060, налични на <https://ec.europa.eu/regional_policy/en/information/logos_downloadcenter/>.

Правилата на ЕК за комуникация и видимост за периода 2021-2027 г., логото на Програма „Околна среда“ и примерна бланка могат да бъдат изтеглени от следния линк: <https://www.eufunds.bg/bg/opos/node/14311>.

При изпълнение на дейностите за видимост, прозрачност и комуникация съгласно чл. 50 от Регламент (ЕС) 2021/1060 бенефициентът следва:

- да публикува на уебсайта си, и на сайтове в социални медии, кратко описание на проекта, пропорционално на равнището на подкрепата, неговите цели и резултати, като откроява финансовата подкрепа от Съюза;

- да включва по видим начин текст, подчертаващ подкрепата от Съюза, в документите и комуникационните материали, свързани с изпълнението на проекта и предназначени за обществеността или за участниците;

- да поставя устойчиви табели или табла, ясно видими за обществеността, на които се откроява емблемата на Съюза в съответствие с техническите характеристики, посочени в приложение IX, веднага щом започне физическото изпълнение на проекта, включващи физически инвестиции, или инсталирането на закупеното оборудване, с общ размер на разходите над 500 000 евро.

Следва да се има предвид, че Управляващият орган на ПОС 2021-2027 г. не съгласува мерките за видимост, прозрачност и комуникация по време на изпълнението на проекта, а единствено следи за тяхното прилагане.

Съгласно чл. 49, пар. 6 от Регламент (ЕС) 2021/1060, във връзка с чл. 22, ал. 2 и 3 от условията за изпълнение, бенефициентите следва да предоставят при поискване на институциите, органите, службите и агенциите на ЕС материалите за осигуряване на комуникация и видимост, като предоставят на ЕС безвъзмезден, неизключителен и неотменим лиценз за използването на тези материали и всички вече съществуващи права, свързани с тях, съгласно приложение IX от същия Регламент. Това следва да бъде съобразено при подготовка на документацията за възлагане на дейностите и при сключване на договорите с изпълнители.

**13.3.3. Подготовка на документация за възлагане на обществени поръчки/ процедури по Глава четвърта на ЗУСЕФСУ**

На етапа на кандидатстване за всички дейности (които се предвижда да бъдат реализирани от външен изпълнител) с изключение на дейностите по т. 13.3., трябва да бъдат обявени обществените поръчки по реда на ЗОП или да са публикувани публичните покани по реда на глава четвърта от ЗУСЕФСУ (съгласно нормативната уредба, приложима за съответния бенефициент).

**13.4.** **Видове недопустими дейности**

Посочените по-долу дейности са недопустими за финансиране по процедурата:

- дейности за повече от една площадка за подхранване в рамките на едно проектно предложение;

- дейности, които не са свързани с целта на процедурата;

- дейности по закупуване на месо и СЖП;

- дейности по закупуване на дивеч и дивечови продукти;

- видове дейности извън обхвата на мярка 70 от Националната рамка за приоритетни действия за НАТУРА 2000, както и дейности, разходите за които са недопустими по настоящата процедура;

- строителни и монтажни дейности по смисъла на ЗУТ;

- изграждане/ ремонт/ реконструкция на пътища, вкл. дейности по насипване и/или заравняване;

- дейности за площадки за подхранване извън защитени зони от мрежата Натура 2000;

- дейности за изграждане на нови площадки за подхранване;

- дейности **на кандидати и партньори по раздел 11, т. 11.3 и 11.4 от настоящите условия за кандидатстване** по закупуване на транспортни средства за превоз на СЖП, на хладилни съоръжения за съхранение на СЖП и други материални активи, които не са в съответствие с изискванията на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към по-мощта de minimis (C/2023/9700, OB, L, 2023/2831, 15.12.2023 г.) (Регламент (ЕС) 2023/2831);

- дейности за подхранване на целевите видове птици с месо или СЖП, произведени в животновъдни обекти за отглеждане на диви животни, собственост на кандидата или партньора;

- дейности за одит на проекта;

- всякакви дейности от търговски и/или друг характер, генериращи печалба за кандидата и/или партньорите;

- дейности, нарушаващи правилата за държавни помощи и за минимални помощи;

- дейности за закупуване на активи втора употреба;

- придобиване на застроени и незастроени имоти;

- дейности, за изпълнението на които вече е било предоставено финансиране със средства от ЕСИФ/ЕФСУ или чрез други фондове и инструменти на Европейския съюз, както и с други публични средства, различни от тези на бенефициента;

- дейности, непопадащи в обхвата на Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд;

- дейности, които са били част от операция, подлежаща на преместване съгласно член 66 от Регламент (ЕС) 2021/1060, или които биха представлявали прехвърляне на производствена дейност в съответствие с член 65, параграф 1, буква „а“ от Регламент (ЕС) 2021/1060;

- дейности в изпълнение на операции, които операции са физически завършени или изцяло осъществени преди подаването на Формуляра за кандидатстване от бенефициента, независимо дали всички свързани плащания са извършени.

**14. Категории разходи, допустими за финансиране:**

Разходите в рамките на проектното предложение, следва да са обосновани и да отговарят на принципа на добро финансово управление, по-специално от гледна точка на икономичността и ефикасността и да водят до постигането на целите на процедурата.

Бюджетът на проекта представлява както предварителна оценка на очакваните разходи, така и максимален размер на допустимите разходи. Допустимостта на разходите се основава на европейското и българското законодателство, следва да се базира на нормативно определени размери или на реални пазарни цени и да е в съответствие с предвижданите за финансиране дейности. Управляващият орган има право да увеличава одобрения в проектното предложение бюджет по реда на глава шеста от Условията за изпълнение по настоящата процедура и при спазване на действащото законодателство.

**14.1. Нормативна уредба**

Разходите, допустими за финансиране в рамките на настоящата процедура, трябва да отговарят на разпоредбите на:

- Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика;

-Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд;

- Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза;

- Закона за управление на средствата от Европейските фондове при споделено управление ЗУСЕФСУ;

- Постановление № 86 на Министерския съвет от 1 юни 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г. (ПМС № 86/01.06.2023 г.);

- Постановление № 23 на Министерския съвет от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. (ПМС № 23/2023 г.)

– Наредба № H-5 от 29 декември 2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите;

- Закона за обществените поръчки и подзаконовата нормативна уредба за прилагането му;

- Постановление № 4 на Министерския съвет от 11.01.2024 г. за определяне на правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските фондове при споделено управление.

Относно третирането на ДДС са приложими указанията на МФ, Приложение № 3 към условията за изпълнение.

**14.2. Общи условия за допустимост на разходите по процедурата и ограничения в размера/стойността на определени категории разходи**

**14.2.1. Общи условия за допустимост**

Бюджетът на проектното предложение може да съдържа освен разходи, които кандидатът смята да извърши след одобрението на проектното предложение, така и разходи, които вече е направил преди подаването му във връзка с изпълнението на дейности по проекта, които са извършени в срока на допустимост на разходите и които не са финансирани със средства от ЕФСУ или чрез други инструменти на ЕС, както и с други публични средства, различни от тези на бенефициента при съобразяване на чл. 64 от Регламент (ЕС) 2021/1060.

Разходите по процедурата се считат за допустими, ако са налице условията за допустимост на разходите, определени в чл. 57, ал. 1 от ЗУСЕФСУ.

Допустимите разходи следва да се отнасят за дейности, попадащи в обхвата на подкрепата, оказвана от ЕФРР, в съответствие с описаното в Регламент (ЕС) 2021/1058 и да са извършени по отношение на дейности, допустими за финансиране по настоящата процедура. Съгласно Регламент (ЕС) 2021/1060, за да са допустими за финансиране, разходите трябва да са платени от бенефициента между 1 януари 2021 г. и 31 декември 2029 г.

При спазване на съображение 43 от преамбюла на Регламент (ЕС) 2021/1060 и чл. 54, изр. второ от Регламент (ЕС) 2021/1060, за непреките разходи се прилага процент на единна ставка към допустимите преки разходи по проекта, изчислена през програмен период 2014-2020 г. за група операции със стойност на БФП под 400 000 лв., който е в размер на 14%.

Съответният процент се прилага към сумата на всички допустими преки разходи в рамките на безвъзмездната финансова помощ. Непреките разходи включват:

- разходите за организация и управление, свързани с възнагражденията на лицата, ангажирани с функциите по управление/администриране на проекта (вкл. при екип за управление - ръководител, координатор, технически сътрудник, счетоводител и др., независимо дали екипът е сформиран единствено от служители на бенефициента или е смесен – служители на бенефициента и външни за него лица, избрани в съответствие с националното законодателство); разходите за пътни, настаняване и дневни; разходи за външни услуги във връзка с организацията и управлението на одобрения за финансиране проект; други разходи, необходими за администрирането/управлението на проекта (материали, консумативи, оборудване);

- разходите за подготовка на документации за възлагане на обществени поръчки/процедури за избор на изпълнители по реда на глава четвърта от ЗУСЕФСУ и

- разходите за видимост, прозрачност и комуникация, свързани с популяризиране на изпълнението и резултатите от проекта), независимо дали се възлагат на външен за бенефициента изпълнител или са за лица, ангажирани с управлението на проекта, изпълняващи тези функции.

В случай че със съответния процент се надвишава максималният размер на БФП по проекта, преките разходи се намаляват така, че с прилагане на съответния процент непреки разходи към тях да не се надвиши максималната стойност на безвъзмездната помощ, определена съгласно раздел 9 от условията за кандидатстване.

Кандидатите следва да имат предвид, че процентните ограничения се налагат върху реално извършените и разплатени допустими разходи, вкл. последващото изплащане на пълния размер на разходите за дейността по организация и управление, видимост, прозрачност и комуникация, подготовка на документации за възлагане на обществени поръчки/процедури за избор на изпълнители, зависи от постигането на резултатите от проекта, измерими със съответните индикатори, заложени в проектното предложение.

Използването на единна ставка по чл. 55, ал. 1, т. 4 от ЗУСЕФСУ не освобождава бенефициентите от задълженията им при изпълнението на всички дейности, включени в техните проекти, да спазват приложимото европейско и национално законодателство.

**14.2.2. Предвидени ограничения в размера/стойността на определени категории разходи**

а) За подготвителните дейности по т. 13.1 максималният размер на БФП за разходите за тези дейности е до 20 000 лв. с ДДС.

б) За закупуване на транспортни средства (автомобили и ремаркета) в рамките на допустимите дейности по т. 13.2, максималните разходи са ограничени в размер до 75 000 лв. с ДДС.

в) За закупуване на хладилни съоръжения с цел съхранение на СЖП максималните разходи са ограничени в размер до 5 000 лв. с ДДС.

**Важно за кандидатите и партньорите по раздел 11, т. 11.3 и 11.4 от настоящите условия за кандидатстване:** Разходите за закупуване на транспортни средства за превоз на СЖП, хладилни съоръжения за съхранение на СЖП и други материални активи се предоставят под формата на минимална помощ по *Регламент (ЕС) 2023/2831 на Комисията от 13 декември 2023 годи-на относно прилагането на членове 107 и 108 от Договора за функционирането на Европейския съюз към помощта de minimis (C/2023/9700, OB, L, 2023/2831, 15.12.2023 г.).* В случай че даденият кандидат/партньор е получил други минимални помощи през предходните 3 години, размерът на разходите по б. „б“ и „в“ сумарно ще е по-малък от 80 000 лв. с ДДС, ако с предоставянето на БФП за съответния проект ще се надвиши таванът на минималната помощ, изчислен за съответния кандидат/партньор.

г) Непреките разходи са в ограниченията съгласно процента на единна ставка към допустимите преки разходи по проекта, определени по реда на т. 14.2 от настоящите условия за кандидатстване, както следва:

- за група със стойност на БФП под 400 000 лв. – 14%.

**Важно:** При определяне размера на непреките разходи и разпределянето им по категория региони кандидатът прилага процента на единна ставка към общата стойност на преките допустими разходи за региона в преход и съответно същият процент единна ставка към общата стойност на преките допустими разходи за по-слабо развитите региони. Максималният размер на допустимата безвъзмездна финансова помощ, определен в раздел 8, обхваща общия размер на преките допустими разходи и размера на непреките разходи, изчислен по описания метод.

**14.3. Допустими за финансиране категории разходи**

Следните категории разходи са допустими за финансиране по процедурата:

І. РАЗХОДИ ЗА МАТЕРИАЛНИ АКТИВИ, вкл. за закупуване на транспортни средства за превоз на животински продукти за целите на проекта (автомобили и ремаркета) и оборудване към тях, гаранционно (сервизно) обслужване на закупените по процедурата транспортни средства за превоз на животински продукти до приключване на изпълнението на дейностите по проекта.

ІІ. РАЗХОДИ ЗА УСЛУГИ

IV. РАЗХОДИ ЗА ПЕРСОНАЛ

V. РАЗХОДИ ЗА ТАКСИ, вкл. свързани с процедурите по екологично законодателство, с регистрацията по реда на чл. 246 от ЗВМД на закупени с финансиране по процедурата транспортни средства за транспортиране на животински продукти (автомобили и ремаркета).

VІ. РАЗХОДИ ЗА МАТЕРИАЛИ

VII. НЕПРЕКИ РАЗХОДИ

Допустими разходи са и разходите за първоначална регистрация на транспортни средства за превоз на животински продукти за целите на проекта (автомобили и ремаркета).

Разходите за първоначална регистрация на транспортните средства за превоз на животински продукти (автомобили и ремаркета) могат да бъдат отнесени или към категория „Разходи за такси“ или към категория „Разходи за материални активи“ (в случай че регистрацията се предлага като услуга от търговеца).

ДДС е допустим разход по процедурата, в случай че се отнася за допустими дейности и не е възстановим. Съгласно разпоредбите на § 3 от ПЗР на ПМС № 86/01.06.2023 г. „възстановим данък върху добавената стойност“ е сумата на платения данък върху добавената стойност, която регистрирано по реда на Закона за данък върху добавената стойност лице има право да приспадне от задълженията си по Закона за данък върху добавената стойност, включително когато, като е имало това право, не го е упражнило по реда на закона. По процедурата се прилагат и Указанията на министъра на финансите – Приложение № 3 към условията за изпълнение.

Конкретните указания за попълването на секция „Бюджет“ на Формуляра за кандидатстване в ИСУН са представени в Приложение № 1 към условията за кандидатстване.

* 1. **Недопустими разходи**

По процедурата не са допустими следните разходи:

– разходи за закупуване на месо или на СЖП;

– разходи за закупуване на дивеч и дивечови продукти;

– разходи за подхранване с месо или СЖП, произведени в животновъдни обекти за отглежда-не на диви животни, собственост на кандидата или партньора;

– разходи за събиране, транспортиране, съхранение и обезвреждане на умрели животни от животновъдни обекти, регистрирани по реда на чл. 137, ал. 1 от ЗВМД, на животни и/или на обекти по чл. 141 от ЗВМД[[7]](#footnote-7);

– разходи за събиране, транспортиране, съхранение и обезвреждане на умрели животни и на странични животински продукти, добити при клане на животни в регистрирани животновъдни обекти – лични стопанства[[8]](#footnote-8);

– разходи **на кандидати и партньори по раздел 11, т. 11.3 и 11.4 от настоящите условия за кандидатстване** за закупуване на транспортни средства за превоз на СЖП, хладилни съоръжения за съхранение на СЖП и други материални активи, несъответстващи на изискванията на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (C/2023/9700, OB, L, 2023/2831, 15.12.2023 г.) (Регламент (ЕС) 2023/2831);

– разходи за СМР;

– разходи, свързани с изпълнението на недопустими дейности по процедурата;

– разходи за изграждане/ ремонт/ реконструкция на пътища;

– разходи за наем на машини, съоръжения и оборудване за постоянно ползване след приключване на проекта;

– разходи за одит;

– разходи, свързани с поддръжка и експлоатация на придобитите активи, с изключение на гаранционното (сервизно) обслужване, осъществено в периода на физическо изпълнение на проекта, на придобитите по процедурата транспортни средства за превоз на животински продукти;

– разходи, надхвърлящи нормативно определени максимални размери, както и разходи, надхвърлящи процентните ограничения и/или максималната стойност за тях, включена в Условията за кандидатстване;

– глоби, финансови санкции и разходи за разрешаване на спорове;

– комисиони и загуби от курсови разлики при обмяна на чужда валута;

– ДДС върху недопустими дейности, както и възстановим ДДС;

– закупуване на дълготрайни материални активи – втора употреба;

– разходите за гаранции, осигурени от банка или от друга финансова институция;

– лихви по дългове, с изключение на свързани с БФП, предоставени под формата на лихвени субсидии или субсидии за гаранционни такси;

– разходи, с които се нарушават правилата за държавните помощи и за минимални помощи;

– разходи за финансиране на операции, които операции към момента на избирането им за финансиране от ЕФСУ са физически завършени или изцяло осъществени преди подаването на проектното предложение за финансиране по програмата от страна на бенефициента, независимо дали всички свързани плащания са направени от бенефициента или не (съгласно чл. 63, параграф 6 от Регламент (ЕС) № 2021/1060 );

– разходи, които вече са финансирани със средства от ЕСИФ/ЕФСУ или чрез други фондове и инструменти на Европейския съюз, както и с други публични средства, различни от тези на бенефициента;

- разходи за предприятия в затруднено положение, както са определени в член 2, точка 18 от Регламент (ЕС) № 651 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора, освен ако предоставянето на подкрепата е разрешено по силата на правила за предоставяне на помощ de minimis или на правила за временна държавна помощ, предназначени за справяне с извънредни обстоятелства;

– разходи за дейности, които са били част от операция, подлежаща на преместване съгласно член 66 от Регламент (ЕС) 2021/1060, или които биха представлявали прехвърляне на производствена дейност в съответствие с член 65, параграф 1, буква „а“ от Регламент (ЕС) 2021/1060.

Недопустими за финансиране разходи, неправомерно одобрени и платени от бенефициента, остават за негова сметка и не подлежат на възстановяване.

**14.5.** **Анализ относно остойностяването на дейностите, включени в проектното предложение** (по образец, Приложение № 2 към условията за кандидатстване).

Анализът на остойностяването се изготвя като самостоятелен документ съгласно образеца към условията за кандидатстване, като в него се обосновава как е остойностена всяка една дейност, съгласно раздел 13 от Условията за кандидатстване, с изключение на тази по т. 13.3.

За дейността по т. 13.3 (организация и управление, видимост, прозрачност и комуникация, и подготовка на документации за възлагане на обществени поръчки/процедури за избор на изпълнители), която влиза в състава на непреките разходи, анализ на остойностяването не се представя. С цел определяне на общата стойност на проектното предложение в Приложение № 2 към Условията за кандидатстване се попълват само процентът и стойността на непреките разходи. В анализа се посочва въз основа на какви документи, други анализи или проучвания са остойностени дейностите и/или каква информация/ минимални технически и/или функционални характеристики, данни/ показатели/ оферти/ извлечение от каталог на производители/доставчици, информация за вече сключени и изпълнени договори със сходни параметри и предмет, пазарни консултации по смисъла на Закона за обществените поръчки (ЗОП), пазарни проучвания и/или проучване в интернет, досегашен опит, калкулативен метод и др. са ползвани при остойностяването и др. (за целите на определяне стойността на дадена дейност е необходимо сравнение на базата на минимум два източника). При позоваване на вече сключени договори с избран/и изпълнител/и на дейности, предмет на проектното предложение, с което се кандидатства, към анализа на остойностяването се прилага копие/я на тези договори или, ако са публично достъпни, се посочва активен линк към тях. Това не освобождава бенефициента от задължението за представяне на анализ на остойностяването за предоставяне на сравнителни данни от минимум две оферти или два други източника за определяне на прогнозната стойност на поръчката. При позоваване на оферти се прилагат самите оферти, при позоваване на извлечение от каталог на производители/доставчици се прилагат извлеченията от каталога или се посочват съответните линкове към продукта. При доказване на стойността на отделна дейност единствено чрез оферти, се изисква същите да са представени от субекти, чийто предмет на дейност е сходен с предмета на представената от кандидата оферта. Това се доказва с референция за изпълнена подобна услуга, извлечение от договор със сходен предмет или публично достъпна информация – интернет сайт с посочени основни дейности на организацията и изпълнени услуги.

В случаите, в които остойностяването е извършено единствено на базата на оферти, се представят минимум две такива от независими източници. При позоваване на досегашен опит/калкулативен метод се прилагат техническите спецификации, количествено-стойностни сметки и др.

Възможно е доказване на стойности по дейности чрез извадка на подобни услуги/доставки от страницата на Агенцията по обществени поръчки (АОП), като се посочват аналогичните характеристики между проведената поръчка със сключен договор и дейностите, предвидени в проектното предложение.

В случаите, в които остойностяването е извършено на базата на оферти, проучвания или извадки от АОП, се представят минимум две независими оферти, които са една с друга съпоставими - такива с подобни технически параметри или естество на услугата, от независими източници. Ако при проверка се установи, че представените оферти са от две свързани по между си или с бенефициента лица, то се изисква да се предоставят такива, които са издадени от независими източници или да се използва друг подход за обосноваване на съответния разход.

„Независими оферти“ са оферти, подадени от лица, които не се намират в следната свързаност помежду си или спрямо кандидата:

а) лица, едното от които участва в управлението на дружеството на другото;

б) съдружници;

в) лица, които съвместно контролират пряко трето лице;

г) лица, които участват пряко в управлението или капитала на друго лице, поради което между тях могат да се уговарят условия, различни от обичайните;

д) едното лице притежава повече от половината от броя на гласовете в общото събрание на другото лице;

е) лицата, чиято дейност се контролира пряко или косвено от трето лице – физическо или юридическо;

ж) лицата, едното от които е търговски представител на другото.“

В случаите когато остойностяването се доказва само с оферти, в анализа на остойностяване е възможно да се посочи и процент на допълнителни разходи (ако такива са налични), които може да включват транспортни разходи, управленски разходи и/или друго, като изрично следва да е посочена тяхната стойност или процент от действителните разходи с обосновка за приетия процент и необходимостта от прилагането му.

При остойностяване на разходи за персонал, заложената стойност за изпълнение на дадена дейност се определя на база на прогнозното време за изпълнението ѝ и работната заплата на съответния служител, който ще я извършва.

Всеки анализ на остойностяване следва да съдържа в поле „Забележка“ описателна част за принципите, които са използвани при определяне на стойността на отделна дейност: защо и как е определена стойността на дейността, коя сума е приета – средноаритметична или по-ниската стойност на услугата/доставката, какви обстоятелства са отчетени или следва да се отчитат при остойностяване на всяка конкретна дейност, друго по преценка на кандидата.

Анализът на остойностяването обосновава изборът на най-добро съотношение между размера на исканата БФП, предвидените дейности и постигането на поставените цели, като задължително се спазва принципа на добро финансово управление (икономичност, ефикасност и ефективност), дефиниран в Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза.

Структурата на анализа следва последователността на дейностите, посочена в секция „План за изпълнение/Дейности по проекта“ от формуляра за кандидатстване в ИСУН. Номерацията и наименованието на дейностите, посочени в анализа следва да са идентични с тези, посочени в секция „План за изпълнение/Дейности по проекта“ на формуляра в ИСУН, като се сумира и посочва на ред „Общо“ и общата стойност на проектното предложение.

* 1. **Авансови плащания**

Бенефициентът има право да поиска авансово плащане от общата стойност на БФП след подписване на АДБФП/издаване на ЗБФП, като максималният размер на авансовото плащане не може да надвишава 20% от стойността на безвъзмездната финансова помощ.

Авансът се изплаща по един от следните начини:

1. на две части, когато се предвижда една или повече дейности по проекта да се изпълняват от изпълнител, определен по реда на Закона за обществените поръчки/по реда на Глава четвърта от ЗУСЕФСУ:

а) авансово плащане в размер до 5% (пет процента) от безвъзмездната финансова помощ за проекта е допустимо за плащане след сключване на АДБФП/издаване на ЗБФП;

б) остатъкът до определения размер на аванса е допустим за плащане след сключване на поне един договор по реда на Закона за обществените поръчки за изпълнение на основна дейност, по т. 13.2 от раздел 13 на настоящите условия

в) допустимо е изплащането на аванса и еднократно, в пълен размер, след изпълнение на гореописаните условия по т. „а“ и т. „б“, т.е. след сключване на АДБФП/издаване на ЗБФП и след сключване на поне един договор с изпълнител за дейност по т. 13.2. от раздел 13 на настоящите условия.

2. Когато не се предвижда дейностите по проекта да се изпълняват от изпълнител, определен по реда на Закона за обществените поръчки или на глава четвърта от ЗУСЕФСУ, авансът се изплаща еднократно в пълен размер.

Информация за авансовите плащания следва да бъде посочена във формуляра за кандидатстване съгласно указанията на Приложение № 1 към Условията за кандидатстване.

**ВАЖНО**: Авансовото плащане трябва да бъде обезпечено от бенефициента в пълен размер, когато това е приложимо в съответствие с изискванията на чл. 8 от *Наредба № H-5 от 29 декември 2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите* и изискванията на Условията за изпълнение по настоящата процедура.

Срокът и условията за извършване на авансово плащане са определени в Условията за изпълнение. В съответствие с чл. 60, ал. 2 от ЗУСЕФСУ, списък на писмените доказателства, които бенефициентът прилага към искането си за извършване на съответното плащане е приложен към Условия за изпълнение (Приложение № 2 „Писмени доказателства, специфични за процедурата“ към условията за изпълнение).

1. **Допустими целеви групи (ако е приложимо):**

Общини, неправителствени организации, министерства и техните регионални структури, областни администрации, бизнес организации и асоциации, академична общност, населението в страната.

1. **Приложим режим на минимални/държавни помощи (ако е приложимо):**

По правило предоставянето на държавни помощи е забранено, като изключенията от тази забрана са нормативно уредени. Предоставянето на безвъзмездна финансова помощ се извършва в съответствие с европейското и национално законодателство в областта на държавните помощи.

Целта на настоящата процедура е да се подобри състоянието на защитени видове птици - Черен лешояд (А079 Aegypius monachus), Кръстат орел (А404 Aquila heliaca), Белоглав лешояд (А078 Gyps fulvus), Египетски лешояд (А077 Neophron percnopterus) чрез извършване на подхранвания в общо 15 съществуващи площадки в защитените зони, в изпълнение на мярка 70 от Националната рамка за приоритетни действия за мрежата Натура 2000 на България (НРПД). Всички целеви за процедурата видове птици попадат в Приложение № 2 към чл. 6, ал. 1, т. 2 и 3 от Закона за биологичното разнообразие (ЗБР) като видове, за опазването на чиито местообитания следва да бъдат обявени защитени зони. Видовете са застрашени и включени в Червената книга на Република България.

Съгласно чл. 35, т. 4 от ЗБР, растителните, животинските и гъбните видове от дивата флора, фауна и микота на Република България се опазват в естествената им среда чрез разработване и прилагане на планове за действие за видове с различна степен на застрашеност. Когато съответният вид е застрашен в международен мащаб и за опазването му са необходими мерки в цялата област на неговото естествено разпространение, както и когато състоянието на популацията на вида в Република България или в отделни региони не е благоприятно, за него се разработват планове за действие (чл. 52, т. 1 и 2 от ЗБР). Планове за действие за приоритетни видове от приложение № 2 към чл. 6, ал. 1, т. 2 и 3 от ЗБР се разработват с предимство (чл. 53, т. 1 от ЗБР) и съдържат възстановителни, поддържащи и други природозащитни мерки за вида. Те обхващат период до 10 години като след изтичане на този срок, в зависимост от състоянието на видовете, плановете могат да се актуализират. За целевите видове птици, предмет на процедурата, са изготвени: *План за действие за опазване на черния лешояд (Aegypius monachus) в България за периода 2019 – 2028 г.;* *План за действие за опазване на кръстатия орел (Aquila heliaca) в България 2013 – 2022 г.;* *Проект на план за действие за опазване на белоглавия лешояд (Gyps fulvus) (aves: falconiformes) в България 2015 - 2024 г.* и *План за действие за опазване на египетския лешояд (Neophron percnopterus Linnaeus, 1758) в България за периода 2023 - 2032 г.* Във всеки от плановите документи е отделено специално място на важността на извършването на регулярни подхранвания на хищните птици. Съгласно плановете за действие за черния лешояд, белоглавия лешояд и египетския лешояд, един от основните проблеми за едрите лешояди е залагането на отровни примамки за унищожаване на вълци, което обаче може да се предотврати или минимизира с интензивно подхранване и поддръжка на мрежа от площадки за подхранване на лешояди. Единствено в районите, в които има редовно и добре поддържани площадки за подхранване на лешояди се наблюдава стабилна и/или увеличаваща се численост на съответния вид. В случая с египетския лешояд, с извършване на подхранване се наблюдава по-бавно намаляваща численост, поради действието на много повече фактори, вкл. критично ниска численост на вида. Изкуственото подхранване на кръстатите орли през зимата и на двойките кръстати орли със среден гнездови успех под едно малко от средата на м. март до края на юли е предвидено като природозащитна дейност в Плана за действие за опазване на кръстатия орел.

Допустими по настоящата процедура са природозащитните дейности по поддържане на площадки за подхранване на вида и извършване на подхранвания в съществуващи площадки в защитените зони от мрежата Натура 2000, вкл. задължително монтиране на полева камера и/или фотокапан за конкретната площадка (допустими са фотоволтаични/слънчеви панели, Интернет). Площадките за подхранване не са туристически обекти, достъпът до тях не е регулиран или платен, не се събират такси за наблюдение на хранещите се птици.

Допустими по процедурата са и дейностите по закупуване на транспортни средства (автомобили и ремаркета) за превоз на животински продукти, както и посочената в раздел 13, т. 13.2 от условията за кандидатстване техника и оборудване. Като допустимо е предвидено и закупуването на хладилни съоръжения, с цел единствено съхранение на странични животински продукти, с които впоследствие ще се извършва подхранване на целевите видове птици. Всички активи ще бъдат закупени, съответно и монтирани, в резултат от състезателни, прозрачни, недискриминационни и безусловни търгове по смисъла на параграф 89-96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01).

**От гледна точка на кандидатите и партньорите**, от значение за определянето на приложимост на правилата за държавни помощи е дали същите извършват стопанска дейност и могат да бъдат определени като предприятия по смисъла на законодателството за държавни помощи.

Едно от условията, които трябва да бъдат изпълнени, за да бъдат приложени правилата за държавни и минимални помощи при предоставянето на държавни ресурси, е получател на помощта да е „предприятие“ съгласно конкурентното право. „Предприятие” по смисъла на чл. 107 от ДФЕС е всяка структура, ангажирана със стопанска дейност, независимо от правния й статут и начина й на финансиране. Съгласно практиката на Съда на ЕС, „предприятия“ по смисъла на конкурентното право са всички субекти, упражняващи икономическа дейност, в това число и носители на публична власт, когато дейността им е свързана с предлагане на стоки/услуги на пазара. За преценката дали едно лице оперира като „предприятие“ е без значение правният статут по националното право и начинът му на финансиране, а обстоятелството дали същото предоставя стоки или услуги на даден пазар.

Допустими кандидати и партньори по процедурата са Министерство на околната среда и водите (МОСВ) и регионалните му органи, структури на/към Министерство на земеделието и храните, други държавни органи (органи на централната и териториалната администрация), вкл. общини, областни администрации, както и физически и юридически лица, собственици на площадки за подхранване или такива, които разполагат със съгласие на собственика за извършване на дейностите по проекта.

16.1. По отношение на кандидатите и партньорите - **МОСВ и регионалните му органи, структурите на/към Министерство на земеделието и храните и другите държавни органи (вкл. общини, областни администрации),** финансирането по процедурата не представлява държавна помощ. Съгласно разпоредбата на чл. 114 от ЗБР, МОСВ и други държавни органи и техните поделения в рамките на своите компетенции осъществяват управлението и контрола по опазване на биологичното разнообразие в Република България. Министърът на околната среда и водите провежда държавната политика по опазване и поддържане на биологичното разнообразие (чл. 115, ал. 1, т. 1 от ЗБР). Съгласно чл. 118, ал. 1, т. 1 от ЗБР, Министерството на земеделието и храните, Министерството на регионалното развитие и благоустройството и другите държавни органи и техните поделения, както и общините, в сферата на своята компетентност осъществяват дейности по опазване на биологичното разнообразие. Задължение на общините в Република България, съгласно чл. 15, ал. 1, т. 5 на Закона за опазване на околната среда, е да организират и контролират опазването на биологичното разнообразие, на ландшафта и на природното и културното наследство в населените места и крайселищните територии. За изброените държавни структури е приложим раздел 2.2. от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз. Тъй като те ще изпълняват дейности по настоящата процедура „при упражняване на публичните им правомощия“ или „в качеството си на публични органи“, те попадат извън режима по държавните помощи. Може да се да се смята, че даден субект действа при упражняване на публични правомощия, когато дейността представлява задача, която е част от основните функции на държавата или е свързана с тези функции по естеството си, целта си и разпоредбите, на които подлежи.

**Важно:** С подписването на АДБФП/издаването на ЗБФП, кандидатите – държавни органи, поемат задължението да използват закупуваните по проектите транспортни средства за превоз на животински продукти за целите на проекта (автомобили и ремаркета) и оборудване към тях, хладилни съоръжения за съхранение на СЖП и други материални активи за упражняване на техните публични правомощия. Те поемат задължението да не използват придобитите материални активи за извършване на икономическа дейност и да не ги предоставят на трети лица в нарушение на законодателството в областта на държавните помощи.

16.2. По отношение на кандидатите и партньорите - **юридически лица с нестопанска цел (ЮЛНЦ),** финансирането по процедурата не представлява държавна помощ. Съгласно чл. 119, ал. 3 от ЗБР, МОСВ може да предоставя на неправителствените и други организации и сдружения правото да организират поддържащи, направляващи, регулиращи, възстановителни и други природозащитни дейности в защитените зони и по отношение на защитените видове). При изпълнението на финансираните по процедурата консервационни дейности по стабилизиране и развитие на популациите на застрашените видове птици чрез подхранване на регистрирани по ЗВМД площадки, ЮЛНЦ не представляват предприятия по смисъла на законодателството за държавни помощи, тъй като не извършват икономическа дейност по предоставяне на стоки или услуги на пазара. Интервенциите, насочени към подобряване на природозащитното състояние на видове птици в защитени зони от мрежата Натура 2000, нямат за цел или резултат извършване на икономическа дейност на съответната площадка (в тази връзка, т. 30 от решение на Комисията C (2017) 803, дело № SA.45645 (2016/ N). При спазване на изискванията на Глава четвърта от ЗУСЕФСУ и разпоредбите на АДБФП, ЮЛНЦ възлагат на изпълнители – външни лица, извършването на тези отделни дейности, които имат стопански характер (напр. закупуване, доставка и монтаж на техника и оборудване, които да се разположат на площадките за подхранване, обезвреждане на СЖП в обекти, регистрирани по реда на чл. 229 или на чл. 262 от ЗВМД, закупуване на препарати за дезинфекция на площадки и транспортни средства, на лични предпазни средства и др.) чрез провеждането на състезателни, прозрачни, недискриминационни и безусловни търгове по смисъла на параграф 89-96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01).

За кандидатите – ЮЛНЦ, се прилага разпоредбата на чл. 3, ал. 3 от Закона за юридическите лица с нестопанска цел, съгласно която ЮЛНЦ могат да извършват допълнителна стопанска дейност, само ако е свързана с предмета на основната им нестопанска дейност, за която са регистрирани, и като използват прихода за постигане на определените в устава или учредителния акт цели. Подпомагането по процедурата е насочено към извършваната от ЮЛНЦ нестопанска дейност по опазване на околната среда и биологичното разнообразие.

**Важно:** Въпреки гореизложеното, дотолкова доколкото Законът за юридическите лица с нестопанска цел допуска потенциалната възможност ЮЛНЦ да извършват допълнителна стопанска дейност и поради обстоятелството, че закупуваните по проектите транспортни средства за превоз на животински продукти за целите на проекта (автомобили и ремаркета) и оборудване към тях, хладилни съоръжения за съхранение на СЖП и други материални активи имат потенциала да послужат както за извършване на неикономическата дейност по подхранване на целевите видове птици, така и за извършване на икономически дейности, **безвъзмездната финансова помощ за тези разходи се предоставя под формата на минимална помощ по смисъла на *Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (C/2023/9700, OB, L, 2023/2831, 15.12.2023 г.)* по реда, описан в т. 16.4 по-долу.**

Съгласно т. 206 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз, за субекти, извършващи стопански и нестопански дейности, следва да се гарантира, че публичното финансиране, предоставено за нестопански дейности, не може да се използва за кръстосано субсидиране на стопанските дейности. В тази връзка, безвъзмездната финансова помощ по настоящата процедура ще се предоставя единствено за възстановяване на извършените от бенефициента/партньора разходи за нестопанската му дейност. Това ще бъде проследявано и ще се гарантира чрез ясно разделяне на счетоводните сметки – бенефициентът/партньорът ще следва да води счетоводна отчетност, която позволява да се осигури ясно разделяне между извършваната от него стопанска дейност (включително по отношение на приходите и източниците на финансиране) и дейностите, включени в проектното предложение. С подписването на АДБФП, неразделна част от който/която са условията за изпълнение, бенефициентът/партньорът ще поеме задължение да осчетоводява надлежно извършените разходи по проекта в специално обособена аналитичност в счетоводната си система. Бенефициентите и партньорите имат задължение да допускат представители на Управляващия орган на ПОС 2021-2027 г. за извършване на проверки за спазване на това задължение. В случай че Управляващият орган или друг контролен или проверяващ орган установи, че Бенефициентът/партньорът води счетоводна отчетност, която не осигурява разделяне на икономическата от неикономическата си дейност (включително по отношение на приходите и източниците на финансиране), той има правото да иска възстановяване на всички изплатени на бенефициента средства, ведно с лихва. Това изискване е неразделна част от АДБФП.

16.3. Кандидатите и партньорите – **физически лица, които не извършват стопанска дейност** не попадат в приложното поле на правилата за държавни помощи, тъй като не представляват предприятия, извършващи икономическа дейност.

**Важно:** Въпреки това, поради обстоятелството, че закупуваните по проектите транспортни средства за превоз на животински продукти за целите на проекта (автомобили и ремаркета) и оборудване към тях, хладилни съоръжения за съхранение на СЖП и други материални активи имат потенциала да послужат както за извършване на неикономическата дейност по подхранване на целевите видове птици, така и за извършване на икономически дейности, **безвъзмездната финансова помощ за тези разходи се предоставя под формата на минимална помощ по смисъла на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (C/2023/9700, OB, L, 2023/2831, 15.12.2023 г.) по реда, описан в т. 16.4 по-долу.**

16.4. Кандидатите и партньорите - **физически и юридически лица, които извършват по занятие стопански дейности** (напр. по транспортиране на животински продукти с транспортни средства, регистрирани по реда на чл. 246, ал. 1 от ЗВМД, по обезвреждане на СЖП в инсталации, регистрирани по реда на чл. 229 или на чл. 262 от ЗВМД, по доставка и монтиране на камери и на фотоволтаични панели, осигуряващи захранването на камерите или по дезинфекция на площадки и транспортни средства), получават финансиране под формата на минимална помощ, попадаща в приложното поле на *Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (C/2023/9700, OB, L, 2023/2831, 15.12.2023 г.)*, в случай че за тях са изпълнени изискванията по този регламент.

В съответствие с чл. 1, параграф 1 от Регламент (ЕС) 2023/2831, този регламент се прилага за помощите, предоставяни на предприятия от всички сектори, с изключение на:

1. помощите, предоставяни на предприятия с дейност в първичното производство на продукти от риболов и аквакултури;

2. помощите, предоставени на предприятия, осъществяващи дейност в преработката и предлагането на пазара на продукти от риболов и аквакултури, когато размерът на помощта е определен въз основа на цената или количеството на закупените или пуснати на пазара продукти;

3. помощите, предоставяни на предприятия, които извършват дейност в областта на първичното производство на селскостопански продукти;

4. помощите, предоставяни на предприятия, които извършват дейности в преработката на селскостопански продукти и търговията с тях, в един от следните случаи:

а) когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия;

б) когато помощта е обвързана със задължението да бъде прехвърлена частично или изцяло на първичните производители;

5. помощите, отпуснати за дейности, свързани с износ за трети държави или държави членки, по-конкретно помощите, пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;

6. помощите, обвързани с използването на местни стоки и услуги вместо вносни стоки и услуги.

Когато получател на минимална помощ упражнява дейност в един от секторите, описани в чл. 1, параграф 1, букви „а“, „б“, „в“ или „г“ от Регламент (ЕС) 2023/2831, както и в един или повече от секторите, попадащи в приложното поле на този регламент, или има други дейности, попадащи в приложното поле на настоящия регламент, регламентът се прилага спрямо помощта, предоставяна за посочените сектори или дейности, при условие че бъде гарантирано посредством подходящи средства, като например разделение на дейностите или разделяне на счетоводството, че дейностите в изключените сектори не се ползват от помощ de minimis, предоставена съгласно Регламент (ЕС) 2023/2831.

При режим „минимална помощ“, общият размер на всички минимални помощи за бенефициента, съответно за всеки от неговите партньори, и за всички субекти, с които бенефициентът/всеки партньор образува „едно и също предприятие“ не може да надвишава 300 000 евро (586 749‬ лева) за период от три години. Съгласно т. 11 от преамбюла на Регламент (ЕС) 2023/2831, периодът от 3 години, който трябва да се вземе предвид за целите на регламента, следва да се оценява периодично т.е. за период от 3 години преди датата на предоставяне на помощта. За целите на тавана, посочен в чл. 3, пар. 2 от Регламент (ЕС) 2023/2831, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси.

Таванът на минималната помощ не е надхвърлен, когато сборът между безвъзмездната финансова помощ за бенефициента/всеки отделен партньор и всички други получени минимални помощи на територията на Република България за последните три години от:

• бенефициента/всеки отделен партньор; и

• предприятията, с които той образува „едно и също предприятие“ по смисъла на чл. 2, пар. 2 от Регламент (ЕС) 2023/2831; и

• всички предприятия, които са се влели, слели с или са придобити от някое от предприятията, образуващи „едно и също предприятие“ с бенефициента/всеки отделен партньор, съгласно чл. 3, пар. 8 от Регламент (ЕС) 2023/2831; и

• предприятията, образуващи „едно и също предприятие“ с бенефициента/всеки отделен партньор, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) 2023/2831

не надвишава 300 000 евро (586 749‬ лева) за период от три години.

Съгласно чл. 3, пар. 4 от Регламент (ЕС) 2023/2831, таванът, посочен в чл. 3, параграф 2 от Регламент (ЕС) 2023/2831 се прилага независимо от формата на помощта de minimis или от преследваната от нея цел и без значение дали предоставената помощ се финансира изцяло или частично със средства, произхождащи от ЕС. Когато с отпускането на нова помощ de minimis може да бъде надвишен съответния таван, определен в чл. 3, параграф 2 от Регламент (ЕС) 2023/2831, тази нова помощ не попада в приложното поле на този регламент, съгласно чл. 3, пар. 7 от Регламент (ЕС) 2023/2831.

В случай че бенефициентът/всеки отделен партньор и/или субектите, с които той образува „едно и също предприятие“ по смисъла на чл. 2, пар. 2 на Регламент (ЕС) 2023/2831, са получавали друга минимална помощ, минимална помощ може да бъде предоставена само за остатъка от сумата, до достигането на тавана на помощта, определен за период от три години.

По смисъла на чл. 2, пар. 2 от Регламент (ЕС) 2023/2831 „едно и също предприятие“ означава всички субекти (предприятия), които поддържат помежду си поне един вид от следните взаимоотношения:

а) дадено предприятие притежава мнозинството от гласовете на акционерите или съдружниците в друго предприятие;

б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.

Предприятия, поддържащи едно от взаимоотношенията, посочени в алинея първа, букви „а“ — „г“, посредством едно или няколко други предприятия, също се разглеждат като едно и също предприятие.

Съгласно чл. 3, т. 3 от Регламент (ЕС) 2023/2831, помощта de minimis се смята за отпусната в момента, когато законовото право на получаване на помощта е предоставено на предприятието, съгласно приложимия национален правен режим, независимо от датата на плащане на помощта de minimis на предприятието. Минималните помощи, които се предоставят на няколко части, се сконтират към техния размер към момента на предоставяне. Лихвеният процент, който се използва за сконтиране, е сконтовият процент, приложим към момента на предоставяне на помощта, в съответствие с чл. 3, пар. 6 от Регламент (ЕС) 2023/2831.

Бенефициентите/всеки от партньорите ще следва да представи декларация, съдържаща информация относно получаването на други държавни и минимални помощи за последните 3 години (по образец, съгласно Приложение № 7 към условията за кандидатстване). В декларацията следва да бъде включена и информация относно всички предприятия, с които бенефициентът/всеки от партньорите поддържа взаимоотношения по смисъла на чл. 2, пар. 2 и чл. 3, пар. 8 и 9 от Регламент (ЕС) 2023/2831. Управляващият орган извършва проверка на декларираните обстоятелства, включително на вписаните данни в регистъра на минималните помощи и в търговския регистър и регистъра на юридическите лица с нестопанска цел. При необходимост, той осъществява контакт с други посочени в декларацията за държавни и минимални помощи администратори на помощи, с цел да събере необходимата информация, която да му гарантира, че с предоставянето на новата минимална помощ няма да се надвиши най-високият приложим размер на помощта.

Съгласно чл. 5, параграф 1 от Регламент (ЕС) 2023/2831, минималната помощ в размер до 300 000 евро (586 749‬ лева) може да се кумулира с минимална помощ по Регламент (ЕС) 2023/2832 на Комисията. Минималната помощ по Регламент (ЕС) 2023/2831 може да се кумулира с минимална помощ, предоставяна съгласно Регламент (ЕС) № 1408/2013 на Комисията и Регламент (ЕС) № 717/2014 на Комисията, до съответния таван, определен в член 3, параграф 2 от Регламент (ЕС) 2023/2831. В декларацията за минимални и държавни помощи бенефициентите посочват дали са получавали други минимални помощи през последните три години. Съгласно чл. 5, параграф 3 от Регламент (ЕС) 2023/2831, минималната помощ по този регламент не се кумулира с държавна помощ по отношение на същите допустими разходи или с държавна помощ за същата мярка за рисково финансиране, ако чрез това кумулиране може да се надвиши най-високият съответен интензитет на помощта или размер на помощта, определени за конкретните обстоятелства на всеки отделен случай с регламент за групово освобождаване или с решение, приети от Комисията. Минимална помощ, която не е предоставена за конкретни допустими разходи или не може да бъде свързана с такива, може да се кумулира с друга държавна помощ, предоставена съгласно регламент за групово освобождаване или с решение, приети от Комисията.

Регламент (ЕС) 2023/2831 се прилага само за помощите, при които брутният еквивалент на безвъзмездна помощ може да бъде изчислен точно и предварително, без да е необходима каквато и да било оценка на риска.

Управляващият орган, в качеството си на администратор на помощ, при прилагане на режим „минимална помощ“ съобразява следното:

1. В изпълнение на Регламент (ЕС) 2023/2831, в сключваните административни договори за предоставяне на БФП ще следва да се посочи предвижданият размер на помощта (изразен като брутен еквивалент на помощта) и нейният минимален характер, както и пълното наименование на Регламент (ЕС) 2023/2831 и данните за публикуването му в Официален вестник на Европейския съюз.

2. Съгласно чл. 6, пар. 3 от Регламент (ЕС) 2023/2831, всички документи, които са необходими, за да се установи спазването на всички условия по регламента задължително се съхраняват за срок от 10 години от датата на нейното предоставяне.

3. Във връзка с декларирането на обстоятелството, че по отношение на бенефициентите не е налице неизпълнение на разпореждане на Европейската комисия за възстановяване на предоставената им неправомерна и несъвместима държавна помощ, Управляващият орган извършва проверка посредством справка в Регистъра на Европейската комисия на електронен адрес:

<https://competition-cases.ec.europa.eu/search> и в Списъка, съдържащ информация за получатели, за които Европейската комисия е постановила да възстановят получената държавна помощ (съгласно делото Deggendorf), публикуван на страницата на Министерство на финансите.

4. Във връзка с декларираните обстоятелства, Управляващият орган извършва комплексна проверка:

- в публичния модул на Информационна система „Регистър на минималните помощи“ (<http://minimis.minfin.bg/Default.aspx>);

- в Модула за прозрачност на ЕК, на интернет адрес <https://webgate.ec.europa.eu/competition/transparency>/;

- в регистър БУЛСТАТ и в Търговския регистър и регистъра на юридическите лица с нестопанска цел.

5. Като администратор на минимална помощ, Управляващият орган следва да въвежда информацията относно предоставените на бенефициентите минимални помощи в Информационна система „Регистър на минималните помощи“ (<http://minimis.minfin.bg/Default.aspx>) и изисква информация от други администратори на помощ относно предоставени на бенефициента/всеки партньор други държавни и минимални помощи. Като администратор на минимална помощ Управляващият орган ще следи стриктно за спазването на всички условия на Регламент (ЕС) 2023/2831.

Съгласно чл. 6 от Регламент (ЕС) 2023/2831, държавите-членки следва да гарантират, считано от 1 януари 2026 г., че информацията за предоставената минимална помощ се регистрира в централен регистър на национално равнище или на равнището на Съюза. В тази връзка, след 2026 г. се използва освен националната информационна система „Регистър на минималните помощи“ (http://minimis.minfin.bg) и регистъра на Европейския съюз.

Изпълнението на условията и поетите ангажименти ще се контролира от страна на УО на ПОС 2021-2027 г. в рамките на документални проверки и проверки на място в периода на изпълнение и устойчивост на проектите. Управляващият орган на ПОС 2021-2027 г. ще приложи контролни механизми, гарантиращи изпълнението на всички приложими условия, чрез които се доказва липсата на държавна помощ при изпълнението на всеки отделен проект.

Дейностите, които ще бъдат финансирани със средства от ПОС 2021-2027 г., могат да бъдат извършвани от бенефициентите/партньорите по процедурата, или от изпълнител/изпълнители, определени по реда на ЗОП, съответно глава четвърта от ЗУСЕФСУ. Всички дейности по закупуването на активи, стоки и услуги (или други съпоставими сделки) ще се възлагат чрез състезателни, прозрачни, недискриминационни и безусловни търгове по смисъла на параграф 89-96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз), което гарантира, че на ниво изпълнител подпомагането не представлява държавна помощ. Управляващият орган на ПОС 2021-2027 г. осъществява последващ контрол за спазване на законодателството в областта на обществените поръчки и правилата по глава четвърта от ЗУСЕФСУ от страна на бенефициентите/партньорите по програмата, включително за спазване на принципите за равнопоставеност и недопускане на дискриминация, свободна и лоялна конкуренция, публичност и прозрачност. Възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите. Не се разрешава предоставяне на нова държавна помощ на предприятие, което не е изпълнило решение на Европейската комисия и не е възстановило изцяло неправомерна и несъвместима държавна помощ или неправилно използвана държавна помощ. Предоставянето на държавна помощ, която не отговаря на всички изисквания на приложимия режим по държавни помощи, представлява неправомерна държавна помощ, което от своя страна е основание за нейното възстановяване. В съответствие с чл. 57, ал. 1, т. 8 от ЗУСЕФСУ, разходите на бенефициентите, които не са съобразени с приложимите правила за предоставяне на държавни помощи, не са допустими за финансиране от ПОС 2021-2027 г. и няма да им бъдат възстановявани от програмата.

Съблюдаването на правилата за допустимост на разходите е обект на проверка от Управляващия орган на етапа на тяхната верификация. Съгласно чл. 70, ал. 1, т. 2 от ЗУСЕФСУ, за нарушаване на правилата за държавната помощ по смисъла на чл. 107 от Договора за функционирането на Европейския съюз на бенефициентите се налагат финансови корекции. В случай че Управляващият орган на ПОС 2021-2027 г. или друг компетентен орган установи нарушения и неправомерно отпускане на държавни помощи от страна на бенефициентите, последните следва да осигурят възстановяване на всички изплатени суми, ведно с лихва, определена по реда на приложимото законодателство за държавни помощи.

Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите (http://stateaid.minfin.bg/).

1. **Хоризонтални принципи**[[9]](#footnote-9)**:**

Изпълнението на дейностите по настоящата процедура следва да бъде съобразено със следните хоризонтални принципи съгласно чл. 9 от Регламент (ЕС) 2021/1060:

1. Устойчиво развитие;

2. Равни възможности и недопускане на дискриминация;

3. Равенство между половете.

При подготовката на Условията за кандидатстване УО на ПОС 2021-2027 г. предприе действия, гарантиращи спазване на Хартата на основните права на ЕС и на Конвенцията на ООН за правата на хората с увреждания. При преглед на Насоките за прилагане на Хартата на основните права на ЕС от органите по управление, контрол и одит на програмите, съфинансирани със средства от Европейския фонд за регионално развитие (ЕФРР), Европейския социален фонд+ (ЕСФ+), Кохезионния фонд (КФ), Фонда за справедлив преход (ФСП), Европейския фонд за морско дело и рибарство и аквакултури (ЕФМДРА), фонд „Убежище и миграция“ (ФУМ), фонд „Вътрешна сигурност“ (ФВС) и Инструмента за финансова подкрепа за управлението на границите и визовата политика (ИФПУГВП) за програмен период 2021-2027 г., съответно към Насоките за прилагане на Конвенцията на ООН за правата на хората с увреждания от органите по управление, контрол и одит на програмите, съфинансирани със средства от Европейския фонд за регионално развитие (ЕФРР), Европейския социален фонд+ (ЕСФ+), Кохезионния фонд (КФ), Фонда за справедлив преход (ФСП), Европейския фонд за морско дело, рибарство и аквакултури (ЕФМДРА), фонд „Убежище и миграция“ (ФУМ), фонд „Вътрешна сигурност“ (ФВС) и Инструмента за финансова подкрепа за управлението на границите и визовата политика (ИФПУГВП) за програмен период 2021-2027 г. и контролните листа към тях, е установено, че приложими за процедурата са принципите по чл. 2, ал. 1 от ЗУСЕФСУ – за равнопоставеност в процеса на кандидатстване, недопускане на дискриминация, публичност и прозрачност на финансирането, устойчиво развитие и опазване на околната среда. Изискванията, заложени в процедурата по отношение на процеса на кандидатстване и последващо изпълнение на дейностите, гарантират спазването на правата, посочени в Хартата на основните права на ЕС и Конвенцията на ООН за правата на хората с увреждания.

**18. Минимален и максимален срок за изпълнение на проекта (ако е приложимо)**

Минималният срок за изпълнение на отделен проект е една година. Срокът за изпълнение на проекта, който бенефициентът посочва във формуляра за кандидатстване в *поле „Основни данни“*, следва да е кратен на 12 месеца и да не надхвърля 48 месеца, но не може да бъде по-дълъг от срока за допустимост на разходите, 31.12.2029 г. След този срок бенефициентът следва да изготви и внесе искане за окончателно плащане по проекта в рамките на един месец.

Изменения по отношение на срока за изпълнение са възможни единствено по реда на глава шеста от условията за изпълнение по процедурата, като разходите са допустими, ако са извършени в срока по чл. 63, пар. 2 от Регламент (ЕС) 2021/1060.

На етапа на кандидатстване следва да саобявени обществени поръчки по реда на ЗОП или да са публикувани публичните покани по реда на глава четвърта от ЗУСЕФСУ (съгласно нормативната уредба, приложима за съответния бенефициент) съгласно указанията в раздел 13, като се отчита срока за допустимост на разходите и като се посочват линковете към тях в ЦАИС ЕОП или ИСУН.

Кандидатите следва да имат предвид, че съгласно чл. 39, ал. 4 от ЗУСЕФСУ финансирането с безвъзмездна финансова помощ се прекратява едностранно от Ръководителя на Управляващия орган, когато бенефициент не сключи договор с изпълнител до 12 месеца от изтичането на срока, предвиден за неговото сключване съгласно графика за изпълнение на дейностите, в поле „Начин за изпълнение на дейностите“ във формуляра за кандидатстване. Случаите, при които този срок спира да тече, са определени в чл. 4, ал. 2 от ПМС № 23 от 13.02.2023 г.

**19. Ред за оценяване на концепциите за проектни предложения (ако е приложимо)[[10]](#footnote-10):**

Неприложимо.

**20. Критерии и методика за оценка на концепциите за проектни предложения (ако е приложимо)[[11]](#footnote-11):**

Неприложимо.

**21. Ред за оценяване на проектните предложения:**

Проектното предложение се оценява съгласно съответните разпоредби на Раздел ІІ „Предоставяне на безвъзмездна финансова помощ чрез подбор“ от Глава трета „Предоставяне на безвъзмездна финансова помощ“ на ЗУСЕФСУ, при спазване на разпоредбите на ПМС № 23 от 13.02.2023 г.

Оценката на проектното предложение се осъществява по електронен път, чрез системата ИСУН от Оценителна комисия (ОК), назначена със заповед на Ръководителя на Управляващия орган на ПОС 2021-2027 г., на база методика и критерии, одобрени от Комитета за наблюдение на ПОС 2021-2027 г. и посочени в раздел 22 на Условията за кандидатстване. Съставът на OK съобразява предмета на процедурата, като членовете и помощник-оценителите притежават необходимата професионална компетентност за изпълнение на задачите и отговарят на изискванията по чл. 17, ал. 2 и 3 от ПМС № 23 от 13.02.2023 г.

Оценяването на проектното/ите предложение/я се извършва в срок до три месеца от назначаване на ОК, освен ако по изключение в заповедта за назначаването й не е посочен по-дълъг срок, който съгласно действащата нормативна уредба не може да бъде по-дълъг от 4 месеца.

**Един кандидат може да включи в едно проектно предложение само една площадка за подхранване на лешояди. Всеки кандидат може да подаде повече от едно проектно предложение, всяко за различна площадка за подхранване. В случай че едно проектно предложение включва в обхвата си повече от една площадка, същото се отхвърля по критерий 5 от ОАСД.**

В случай че кандидат по процедурата подаде повече от едно проектно предложение в ИСУН, за една и съща площадка за подхранване, той може писмено да оттегли всички проектни предложения, които счита за несъответстващи на условията за кандидатстване. В този случай OK не разглежда оттеглените предложения. При неоттеглено повече от едно проектно предложение, за една и съща площадка за подхранване, OК разглежда последното подадено от кандидата по дата и час проектно предложение.

Въз основа на настоящите критерии комисията извършва оценка на проектните предложения на два етапа: 1. Оценка на административно съответствие и допустимост; 2. Техническа и финансова оценка.

Оценка на административното съответствие и допустимостта (ОАСД) е етап от оценяването на проектното предложение, при който се извършва проверка относно формалното съответствие на проектното предложение и на допустимостта на кандидатите и проектните дейности. За всеки показател се поставя оценка Да, Не или Неприложимо. В случай че кандидат получи оценка НЕ на някой от критериите, проектното предложение не се допуска до етапа на Техническа и финансова оценка. Въз основа на извършената оценка на административното съответствие и допустимостта комисията изготвя списък на проектните предложения, които не се допускат до техническа и финансова оценка. В списъка се посочват и основанията за недопускане.

При оценката на проектното предложение по критерий „Исканата безвъзмездната финансова помощ не се предоставя за финансиране на разходи, които вече са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента“, се извършва проверка на:

1. информацията в ИСУН при необходимост, за програмни периоди 2007 - 2013 г., 2014-2020 г. и 2021 – 2027 г.;

2. декларираните обстоятелства от кандидата, вкл. представената справка за изпълнение на сходни проекти и дейности за период от 10 години преди датата на кандидатстване.

В случай че при проверката възникне съмнение за наличие на двойно финансиране, OK има право да изиска, както писмени становища от компетентните ведомства, така и резюмета на проекти или дейности от кандидата.

Техническата и финансова оценка (ТФО) е оценка по същество на проектните предложения, която се извършва в съответствие с критериите за оценка на проектите. В случай, че по даден критерий за оценка, проектното предложение не отговаря на изискванията за присъждане на най-малкия възможен брой точки, оценителната комисия присъжда 0 т.

Въз основа на общия брой точки, проектните предложения се класират в низходящ ред. Максималният брой точки, който може да получи едно проектно предложение, е 100. За финансиране могат да бъдат одобрени, по реда на класирането всички или част от проектните предложения за подхранване на видовете птици на различни площадки, чиято оценка е по-голяма или равна на 30 на сто от максималния възможен брой точки до покриване на общия размер на предварително определените и обявени финансови средства по процедурата.

При оценката по критерий 3 от ТФО „Разходоефективност“, в случай на съмнение относно обосноваността на разходите по проекта, оценителната комисия може да изиска информация от бенефициента за лицата, издали документите/офертите, вследствие на които е направено остойностяването по дейности и да направи допълнителни проверки по отношение на остойностяването на базата на минимум два източника на информация за удостоверяване на стойността за извършване на конкретната дейност.

По иницииране от член на OK и при необходимост по време на оценката е възможно посещение на място с цел запознаване на OK в детайли със спецификите на предвидените в проектното предложение дейности; извършване на проверка за двойно финансиране и др. и добиване на достатъчна увереност за последващо оценяване на съответния критерий, съгласно методиката за оценка по процедурата. За извършеното посещение се изготвя доклад, който става приложение към доклада за оценка на проектното предложение.

В случай че две или повече проектни предложения са класирани с еднакъв брой точки, но при недостатъчен финансов ресурс, за финансиране се предлага това, което е подадено първо в срока на кандидатстване в ИСУН. **Проектно предложение, което е оценено с 0 точки по някой от критериите за техническа и финансова оценка, няма да бъде предложено за финансиране.**

Цялата комуникация с кандидата по време на периода на оценка ще се извършва електронно чрез профила на кандидата в ИСУН, през който е подадено проектното предложение. Промени в профила са недопустими.

С цел недопускане на двойно финансиране, за финансиране не се предлага проектно предложение, в чийто обхват попада площадка за подхранване, която е предмет на проектно предложение, получило по-висок брой точки. При равен брой точки, се сравняват получените точки по критериите в следната поредност: №№ 1, 2, 3, 4 от ТФО. В случай че проектните предложения имат еднакъв брой точки и по тези критерии, за финансиране се предлага това, което е подадено първо в срока на кандидатстване в ИСУН.

Оценяването на проектните предложения приключва с одобрението на оценителния доклад на OK от Ръководителя на Управляващия орган на ПОС 2021 - 2027 г.

При наличие на основанията по чл. 38 от ЗУСЕФСУ, Ръководителят на Управляващия орган издава мотивирано решение за отказ от предоставяне на безвъзмездна финансова помощ.

При наличие на положителен резултат от оценяването, Ръководителят на Управляващия орган взема решение за предоставяне на безвъзмездна финансова помощ за одобреното проектно предложение, което се обективира в АДБФП/ЗБФП, съдържащ всички реквизити, посочени в чл. 37, ал. 3 от ЗУСЕФСУ.

Процесът, свързан с попълване и подаване на проектното предложение в ИСУН и представянето на допълнителна информация/ документация при оценка на същото, е представено в Ръководството за потребителя за модул „Е-кандидатстване“ в ИСУН: <https://eumis2020.government.bg/bg/s/Default/Manual>.

|  |  |  |  |
| --- | --- | --- | --- |
| **№** | **Критерий** | **ДА/НЕ/НП** | **Методика на оценка** |
| ***Административно съответствие и допустимост*** | | | |
| 1. | Кандидатът е представил всички документи, които се изискват за целите на кандидатстването, като документите, за които е указано, са подписани и приложени във формата, посочен в условията за кандидатстване. |  | Извършва се проверка за съответствие на документите от секция „Прикачени документи“ във Формуляра за кандидатстване, с изискуемите такива съгласно раздел „Списък на документите, които се подават на етап кандидатстване“ от условията за кандидатстване.  Непредставянето на документ, доказващ финансовия капацитет на кандидата, не е основание за отхвърляне на проектното предложение. |
| 2. | Кандидатът е допустим съгласно условията за кандидатстване и проектното предложение е подадено от лице, което го представлява, или от упълномощено/ оправомощено от него лице. |  | Извършва се проверка на съответствието на информацията в секция „Данни за кандидата“ от Формулярa за кандидатстване в ИСУН и секция „Прикачени документи“, ако е приложимо, с изискванията и условията на раздел „Допустими кандидати“ от условията за кандидатстване. |
| 3. | Партньорът е допустим съгласно условията за кандидатстване. |  | Извършва се проверка на съответствието на информацията в секция „Данни за партньора“ от Формулярa за кандидатстване в ИСУН и секция „Прикачени документи“, ако е приложимо, с изискванията и условията на раздел „Допустими партньори“ от условията за кандидатстване. |
| 4. | Исканата безвъзмездната финансова помощ не се предоставя за финансиране на разходи, които вече са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента. |  | Извършва се проверка на информацията в справката към декларация „Обща“ във Формуляра за кандидатстване в системата ИСУН (и съотв., ако проектното предложение се подава от оправомощено/упълномощено лице, на представените декларации от представляващия/те кандидата и партньора, ако има такъв, в секция „Прикачени документи“).  При възникване на съмнение за риск от двойно финансиране се изисква информация от съответния компетентен орган и/или от бенефициента, от когото се изисква да представи резюмета на проекти или дейности, за които е установен риск от двойно финансиране по образец, предоставен от оценителната комисия. |
| 5. | Дейностите, за които се иска финансиране от програмата, са допустими съгласно условията за кандидатстване. |  | Извършва се проверка на съответствието на дейностите, включени в проекта и посочени в секция „План за изпълнение/ Дейности по проекта“ от Формуляра за кандидатстване в ИСУН, и указанията на раздел „Дейности, допустими за финансиране“ от условията за кандидатстване. |
| 6. | В проектното предложение са заложени индикаторите (показателите) за краен продукт и резултат съгласно условията за кандидатстване и е посочен източникът за тяхното отчитане. |  | Извършва се проверка на съответствието на информацията в секция „Индикатори“ във Формуляра за кандидатстване в ИСУН с изискванията на раздел „Индикатори (показатели)“ от условията за кандидатстване. |
| 7. | Всяка площадка, предмет на проекта, е на територията на защитена зона от мрежата Натура 2000. |  | Извършва се проверка на представените в секция „Прикачени документи“ във Формуляра за кандидатстване в ИСУН GPS координати на всяка една площадка и дали същите попадат на територията на защитена зона от мрежата Натура 2000. |
| 8. | Проектът не е бил физически завършен или изцяло осъществен към датата на подаване на проектното предложение от бенефициента, независимо дали всички свързани плащания са направени или не. |  | Извършва се проверка на секция „Е-Декларации“ от Формуляра за кандидатстване в ИСУН и съотв., ако проектното предложение се подава от оправомощено/упълномощено лице, на представените декларации от представляващия/те кандидата и партньора, ако има такъв, в секция „Прикачени документи“). |
| 9. | Обявени са процедури за избор на изпълнител за всяка една от основните дейности по проекта, предвидени за изпълнение от външен изпълнител съгласно изискванията на условията за кандидатстване. |  | Извършва се проверка на информацията в секция „План за изпълнение/ Дейности по проекта“ Формуляра за кандидатстване в ИСУН. Ако кандидат е предвидил основните дейности да се извършат единствено от негови служители, това изрично се посочва към съответната дейност в тази секция. В случай че за дадена/и основна/и дейност/и е посочено, че ще се реализира/т от външен изпълнител, се извършва проверка за съответствие на информацията, представена в секция „Прикачени документи“ във Формуляра за кандидатстване, с указанията на раздел „Списък на документите, които се подават на етап кандидатстване“ от условията за кандидатстване и с информацията, налична в ЦАИС ЕОП или ИСУН.  Основни дейности са всички без дейностите по организация и управление, видимост, прозрачност и комуникация и разработване на тръжни документи. |
| 10. | Кандидатът или наетия персонал разполага с капацитет за изпълнение на проектното предложение:  - Кандидатът има опит в изпълнението на поне една подобна дейност от включените в проектното предложение, посочен във формуляра за кандидатстване;  **или**  - Кандидатът има приключил поне един проект с подобни дейности, финансиран със средства от ЕС, националния бюджет или други донори, в който е участвал в ролята си на кандидат или партньор, посочен във формуляра за кандидатстване. |  | Извършва се проверка за съответствие на информацията, представена в секция „Прикачени документи“ във Формуляра за кандидатстване в ИСУН, с указанията на раздел „Списък на документите, които се подават на етап кандидатстване“ от условията за кандидатстване.  Под дейности от подобен характер се разбират дейности, свързани с опазване и/или подобряване природозащитното състояние на диви мършоядни птици (*Черен лешояд, Белоглав лешояд, Египетски лешояд, Скален орел, Кръстат орел, Морски орел, Черна каня, Обикновен мишелов*). |
| ***Оценка за качество Максимален брой точки – 100*** | | | |
| ***I. Методика на работа по основните дейности – 50 т.***  ***Общият брой точки по този критерий се образува чрез събиране на получените точки по отделните под-критерии съгласно относимите за проектното предложение хипотези.*** | | | |
| 1. | Кандидатът е представил описание на изпълнението на дейностите, от което е видно, че същите съобразяват биологията на вида/овете и нормативните изисквания  Кандидатът е описал актуалната ситуация (нужди) в конкретните целеви за проекта обекти (площадки), които проектът си поставя за цел да адресира  Кандидатът е предоставил доказателствени материали (геореферирани данни, снимки, др.), които удостоверяват състоянието, местоположението и достъпа до площадката | **25 т.**  **20 т.**  **5 т.** | Извършва се проверка на информацията в секция „План за изпълнение / Дейности по проекта“ и раздел „Прикачени документи“ във Формуляра за кандидатстване.  По този критерий се извършва оценка и дали за всяка от целевите площадки, включени в проектното предложение, са описани актуалната ситуация и нуждите, които се цели да бъдат адресирани, както и дали са предоставени доказателствени материали (снимки, публикации и др.). В случай че липсва описание за някоя от целевите за проекта площадки и/или на актуалната им ситуация и/или на конкретните им нужди, се приема, че описанието липсва изцяло и не се присъжда съответният брой точки по този компонент.  Извършва се оценка дали за всеки от целевите обекти са описани дейностите и дали те съобразяват биологията на вида (подходяща хранителна база, количество) и нормативните изисквания (разрешителни, санитарно- хигиенни норми и др.). Представените данни следва да са съобразени с Плановете за действие за опазване на целевите видове. |
| ***II. Финансова оценка - планиране и обосновка на бюджета на проектното предложение – 10 т.***  1. Налице е съответствие между предвидените дейности и видовете заложени разходи – тук влиза и хипотезата „Всички разходи са отнесени към съответстващия им раздел в бюджета“.  2. Спазени са заложените правила или ограничения по отношение на заложени процентни съотношения/прагове на разходите.  3. Исканата безвъзмездна финансова помощ не включва недопустими разходи.  4. В бюджета не е на лице дублиране на разходи. | | | |
| 2. | Не се налагат корекции в бюджета  Налагат се корекции в бюджета, свързани само с 1 от посочените 4 условия.  Налагат се корекции в бюджета, свързани с 2 от посочените 4 условия.  Налагат се корекции в бюджета, свързани с 3 от посочените 4 условия.    Налагат се корекции в бюджета, свързани и с 4-те посочени условия. | **10 т.**  **8 т.**  **6 т.**  **4 т.**  **2 т.** | Извършва се проверка на стойностите, попълнени в секция „Бюджет“ във Формуляра за кандидатстване.  Когато се надвишават определените максимални стойности на дадени категории разходи, ограничени съгласно условията за кандидатстване, оценителната комисия извършва служебно корекция в бюджета на проекта. |
| ***III. Разходоефективност – 35 т.***  ***Общият брой точки по този критерий се образува чрез събиране на получените точки по отделните под-критерии съгласно относимите за проектното предложение хипотези.*** | | | |
| 3. | Всички дейности, за които това е указано, са остойностени на базата на анализ и остойностяването им отговаря на изискванията на условията за кандидатстване.  Налице е съответствие и логическа връзка между заложените единични разходи и предвидените за изпълнение дейности.  Стойностите на отделните дейности са в съответствие с представените документи към анализа на остойностяването (оферти, договори и др.).  Разходите, планирани за отделните дейности отговарят на изискването за ефективност, ефикасност и икономичност.  Заложените в проекта разходи са обосновани, в т.ч. и по отношение на заложените количества/ брой/ честота и са обвързани с предвидените дейности по проекта. | **7 т.**  **7 т.**  **7 т.**  **7 т.**  **7 т.** | Извършва се проверка на съответствието на стойностите, попълнени в секция „План за изпълнение/ Дейности по проекта“ във Формуляра за кандидатстване, с представения Анализ на остойностяването в секция „Прикачени електронно подписани документи“ от същия, както и дали анализът на остойностяването е изготвен съгласно указанията на раздел „Категории разходи, допустими за финансиране“ на условията за кандидатстване и се присъждат съответните точки.  В случай на съмнение относно обосноваността на разходите по проекта, оценителната комисия може да изиска информация от бенефициента за лицата, издали документите/офертите, в следствие на които е направено остойностяването по дейности и да направи допълнителни проверки по отношение на остойностяването на базата на минимум два източника на информация за удостоверяване на стойността за извършване на конкретната дейност.  При неизпълнение на някой от посочените под-критерии, за него се присъждат нула точки за всеки от тях.  При наличие на дейности, за които не е представено остойностяване съгласно условията за кандидатстване, разходите за тях се приемат за недопустими и остават за сметка на бенефициента, като се извършва служебна корекция на бюджета.  Ефективност е „степента, в която се постигат поставените цели посредством предприетите дейности“; ефикасност е „най-доброто съотношение между използваните ресурси, предприетите дейности и постигането на целите“; икономичност означава „ресурси да се предоставят своевременно, в подходящо количество и качество и на най-добрата цена.  Оценителната комисия прави проверка на заложените количества / брой/ повтаряемост на действията / честота по отношение на всяка една от заложените за изпълнение дейности спрямо обосновките, представени от кандидата в секция „План за изпълнение/ Дейности по проекта“ и/или съответния/те документ/и в секция „Прикачени документи“ във Формуляра за кандидатстване в ИСУН. |
| ***IV. Финансов капацитет на кандидата – 5 т.***  ***Общият брой точки по този критерий се образува чрез събиране на получените точки по отделните под-критерии съгласно относимите за проектното предложение хипотези.*** | | | |
| 4. | Кандидатът е представил документи за удостоверяване финансовия му капацитет за покриване на направени разходи преди същите да бъдат възстановени, за минимум 20% от стойността на заявената БФП  Кандидатът не е представил документи за удостоверяване финансовия му капацитет за покриване на направени разходи преди същите да бъдат възстановени, за минимум 20% от стойността на заявената БФП | **5 т.**  **1 т.** | Извършва се проверка на документите, представени в секция „Прикачени документи“ в ИСУН спрямо указанията на раздел „Списък на документите, които се подават на етап кандидатстване“ от условията за кандидатстване. |

**23. Начин на подаване на проектните предложения/концепциите за проектни предложения:**

Проектно предложение по процедурата може да бъде подадено от кандидата или от оправомощено/упълномощено от него лице единствено чрез попълване на уеб базиран формуляр за кандидатстване чрез системата ИСУН: <http://eumis2020.government.bg/>. В случай че проектното предложение се подава от оправомощено/упълномощено лице, е необходимо представянето на заповед за оправомощаване или пълномощно от ръководителя на структурата/организацията-кандидат.

**Веднъж посочен, имейл адресът, асоцииран с профила на кандидата в ИСУН, не може да се променя.** Необходимо е кандидатите да разполагат винаги с достъп до имейл адреса, към който е асоцииран профилът в ИСУН.

**24. Списък на документите, които се подават на етап кандидатстване[[12]](#footnote-12):**

*Документите, които се подават, трябва да съобразяват изискванията към тях, ако има такива, посочени в условията за кандидатстване. В случай че документите са публично достъпни, следва да се посочат електронните адреси, на които са публикувани. Документите следва да се представят на български език или да бъдат придружени със заверен превод на български език.*

24.1.Заповед за оправомощаване на длъжностното лице (в случаите на допустим кандидат държавен орган, община, областна администрация) /пълномощно на лицето (в случаите на допустим кандидат физическо лице, юридическо лице, извършващо стопанска дейност по занятие или юридическо лице с нестопанска цел), което подписва от името на кандидата документите за кандидатстване по процедурата, ако е приложимо. В случаите, когато кандидатът се представлява заедно от няколко физически лица, пълномощното се подписва от всяко от тях. От текста на пълномощното/заповедта за оправомощаване следва да става ясно, че лицето/лицата с право да представлява/т кандидата упълномощава/т/ оправомощава/т лицето да подаде от негово/тяхно име конкретното проектно предложение, както и че лицето е упълномощено/оправомощено да представлява кандидата към датата на кандидатстване. Оправомощеното/упълномощено лице за подаване на проектното предложение няма право да оправомощава/упълномощава други лица. Пълномощното се подписва с електронен подпис от лицето/ата с право да представлява/т кандидата или се изготвя с нотариална заверка на подписите, сканира се, след което се прикачва в ИСУН. Заповедта се подписва с електронен подпис от лицето/ата с право да представлява/т кандидата или се подписва и сканира, след което се прикачва в ИСУН.

24.2. Обща декларация и декларация за НСИ за кандидата и партньора (ако има такъв) – за кандидата са приложими единствено в хипотеза на оправомощаване/упълномощаване и/или когато кандидатът се представлява от повече от едно лице и/или в състава на управителния му орган са включени повече от едно лица. В тази хипотеза, представляващият/те кандидата декларира/т в лично качество в отделни декларации по Приложение № 4 и Приложение № 5 обстоятелствата, посочени в електронните декларации във формуляра за кандидатстване ИСУН (обща и за НСИ). Декларациите се подписват с квалифициран електронен подпис от лицето/ата с право да представлява/т кандидата/партньора или се подписват и сканират, след което се прикачват в ИСУН.

24.3. Документи, доказващи вземането на решение/даването на съгласие за кандидатстване по процедурата (такива не се представят за областни администрации, държавни органи – първостепенни разпоредители с бюджет и физически лица), **в които да са посочени номерът и наименованието на процедурата, за която се отнася документа, както и максималната стойност на исканата безвъзмездната финансова помощ за проектното предложение, с което ще се кандидатства**.

24.3.1. При кандидат или партньор – юридическо лице се представя документ, с който съответният управителен орган взема решение/се съгласява да се кандидатства по процедурата.

24.3.2. При кандидат или партньор – община се представя Решение на Общинския съвет.

24.3.3. При кандидат или партньор – държавен орган, който е второстепенен разпоредител с бюджет, се представя декларация за съгласие от първостепенния разпоредител за кандидатстване по процедурата.

24.4. Подписано споразумение за партньорство, ако е приложимо*.* При кандидат и/или партньор община се представя и Решение на съответния Общински съвет за одобрение на партньорството.

24.5. Решение на компетентния орган от съгласуване по реда на екологичното законодателство за планираните дейности и съгласие на собственика на съответната площадка за интервенции от страна на кандидата, в случаите, в които кандидатът не е собственик на площадката.

24.6. Информация за изчислението на целевата площ на интервенции – описателна част, визуално представяне (картен материал в цифров вид - \*.dwg и картен материал в четим формат \*.pdf в мащаб 1:5 000) и геореферирани данни.

24.7. Документи, с които се доказва опит на кандидата в изпълнението на поне една подобна на допустимите по процедурата дейност, когато такъв е наличен, или за приключил поне един проект с подобни дейности, финансиран със средства от ЕС, националния бюджет или други донори – копия от договори и/или референции и/или приемо-предавателни протоколи, от които да е видно, че изпълнението на дейностите е приключило, и др. Кандидатът може да посочи линк към публично достъпни регистри, интернет страници и/или бази данни, чрез който може да бъде извършена проверка на информацията. Кандидатите могат да докажат опит и чрез опит на свои експерти, включени в управлението или в изпълнението на проекта, които са наети по трудово/служебно правоотношение към датата на кандидатстване. В този случай се представя копие от документа за назначаване на служителя, както и доказателства за опита му като напр. копия от договори, длъжностни характеристики, референции, трудови и/или служебни книжки и др.

24.8. Документи, удостоверяващи, че съответното ЮЛНЦ отговаря на условията за допустимост на раздел 11 – учредителни документи (учредителен акт/устав и др.), актове за създаване и др. (приложимо за кандидати и партньори - ЮЛНЦ). В случай че документите са публично достъпни, следва да бъдат посочени електронни адреси.

24.9. Доказателства, че кандидатът/партньорът ЮЛНЦ е извършвал дейност за последните три финансови години (2021 г., 2022 г. и 2023 г.) – представят се ОПР и/или счетоводен баланс, от които по отношение на текуща печалба/загуба, стойност на собствения капитал и стойност на актива в баланса е видно, че кандидатът/партньорът е извършвал дейност, както и по отношение на приходите и разходите в ОПР да е налице кумулативно за тези три финансови години оборот в размер на най-малко 10% от стойността на заявената БФП за всички негови проекти (приложимо само за кандидати и партньори – ЮЛНЦ).

*С тези документи може да се докаже и наличието на финансов капацитет за покриване на* *направени разходи преди същите да бъдат възстановени от ПОС 2021-2027 г. (за целите на критерий № 4 от ТФО).*

24.10. Документи, доказващи, че стопанската и нестопанската дейност, разходите и финансирането на кандидата/партньора са ясно разделени (действащи към датата на кандидатстване счетоводна политика и/или извлечение от нея, от които да е видно, че разделението на икономическите от неикономическите дейности е осигурено към датата на кандидатстване, индивидуален сметкоплан, годишен финансов отчет, вкл. баланс и отчет за приходите и разходите и/или др.) - ако е налице стопанска дейност.

24.11. Списък с линкове към сайт на АОП (ЦАИС ЕОП) за публикуваните решения/ обявления/ обяви за събиране на оферти за процедури/избор на изпълнители за обществени поръчки по реда на ЗОП или към Единния информационен портал, където е/са публикувана/и публичната/ите покана/и по реда на глава четвърта от ЗУСЕФСУ.

24.12. Декларация за кандидата и за партньора (ако има такъв) по чл. 25, ал. 2 от ЗУСЕФСУ по образец, съгласно Приложение № 6 към условията за кандидатстване. Декларацията се подписва с КЕП, след което се прикачват в ИСУН.

24.13. Декларация за държавни и минимални помощи за кандидата и за партньора (ако има такъв) по образец, съгласно Приложение № 7 към условията за кандидатстване Декларацията се подписва с КЕП, след което се прикачват в ИСУН.

*Декларацията задължително се попълва и предоставя за кандидати и партньори – физически и юридически лица, извършващи стопанска дейност. Декларация задължително се попълва и предоставя и от кандидати и партньори – физически лица, които не извършват стопанска дейност и юридически лица с нестопанска цел, които са предвидили в проектните си предложения разходи за закупуване на транспортни средства за превоз на СЖП, на хладилни съоръжения за съхранение на СЖП и/или други материални активи.*

24.14. Удостоверение за регистрация на площадката, на която ще се изпълняват дейности по проекта, издадено по реда на Закона за ветеринарномедицинската дейност;

*Регистърът на операторите, обектите и предприятията, боравещи със СЖП и производни продукти е достъпен на следния линк –* [*https://iisr.egov.bg/BABHRegsExt/pagesPublic/registers/register44.xhtml?locale=bg*](https://iisr.egov.bg/BABHRegsExt/pagesPublic/registers/register44.xhtml?locale=bg)

24.15. Разрешително за ползване на СЖП на площадката, на която ще се изпълняват дейности по проекта, издадено на основание чл. 271 от Закона за ветеринарномедицинската дейност;

24.16. Удостоверение за регистрация по чл. 246, ал. 1 от ЗВМД на собствени налични транспортното/ите средство/а за превоз на животински продукти по проекта на кандидата и/или партньора;

*Документът не се представя на етапа на кандидатстване, в случаите когато кандидатът и/или партньорът предвижда да закупи транспортното/ите средство/а с финансиране по проекта, да възложи транспортирането на животинските продукти на изпълнител, определен по реда на ЗОП/Глава четвърта от ЗУСЕФСУ или да наеме транспортното/ите средство/а, за да извърши превоза.*

*Регистърът на транспортните средства за превоз на СЖП и производни продукти е публикуван на следния линк –* <https://iisr.egov.bg/BABHRegsExt/pagesPublic/registers/register43.xhtml?locale=bg>

24.17. GPS координати на площадката и картен материал във формат .pdf, с което се доказва, че същата попада в териториалния обхват на защитена зона от Натура 2000.

24.18. Документи за удостоверяване на финансовия капацитет на кандидата за покриване на направени разходи, преди същите да бъдат възстановени от ПОС 2021-2027 г. (напр. банкови извлечения, договори за заем/кредит и/или др.).

*ЮЛНЦ могат да не представят допълнително тези документи, когато решат да докажат съответствие с критерий № 4 от ТФО с документите по т. 24.9.*

24.19. Анализ на остойностяването по образец, съгласно Приложение № 2 към условията за кандидатстване;

24.20. Декларация за кандидата и за партньора (ако има такъв) за обстоятелствата по чл. 3 и чл. 4 от Закона за малките и средните предприятия и справка към нея, по образци съгласно Приложение № 8 към условията за кандидатстване. Декларацията се подписва с КЕП, след което се прикачва в ИСУН. Представя се единствено за кандидати и партньори – малки и средни предприятия.

24.21. Декларация за кандидата и за партньора (ако има такъв) за извършване на дейност по първично селскостопанско производство и по преработка на селскостопански продукти, по образец съгласно Приложение № 9 към условията за кандидатстване. Декларацията се подпис-ва с КЕП, след което се прикачва в ИСУН.

24.22. Други документи, спомагащи за обосновката на необходимостта от изпълнение на проектното предложение, включително проучвания, анализи, снимков/картен материал, онагледяващ описаните проблеми в проектното предложение и други.

***Общи указания***:

Попълването на формуляра за кандидатстване и прикачването на документите в ИСУН следва да е съгласно „Указания за попълване на формуляр за кандидатстване и подаване на проект по процедура „Изпълнение на мярка 70 от Националната рамка за приоритетни действия за НАТУРА 2000“ чрез ИСУН“ (Приложение № 1 към условията за кандидатстване).

|  |
| --- |
| **25. Краен срок за подаване на проектните предложения[[13]](#footnote-13):**  **07.02.2025 г.** |

|  |
| --- |
| **26. Допълнителна информация[[14]](#footnote-14):**  Кандидатите по процедурата могат да искат разяснения по документите за кандидатстване, в частта „Условия за кандидатстване“ в срок до три седмици преди крайния срок, посочен в раздел 25 на условията за кандидатстване чрез модула за „Е-кандидатстване“, достъпен на интернет адрес: <https://eumis2020.government.bg/> съгласно [Ръководство за потребителя за модул „Е-кандидатстване”](https://files2020.government.bg/7b89e1d3-8e0b-4e93-b289-ba240f2661f2?access_token=BsxXSxYVOlFw0qcNq6Ib1IW-2a1tUxC-hvFLjQw9XYEZJR5DItWiLRlq-VPo4Ihe9BPZamuEg6xu_9mowhBrUnJIiz65xwTw4G9DBru-ohfrvlSkgp85URBn7jtGdLhM2iDPAO6gVP1gPAL3Enpv4svQ2POqULwljl8tKpVmE5trEaKIf-XmA9Nzsafp587YGA4j59N3O84dSoXY9dekCKnQeZvw20bZFGi2kjrh9SV-H4O9hlmPzaftfndkHzhXus9ZqYhH2Mv8cvdyBdf_hJVRGed1BiCvRJh7NDR0m8Y) .  Разясненията от УО се дават по отношение на условията за кандидатстване, не съдържат становище относно качеството на проектното предложение и са задължителни за кандидата. Писмени отговори ще бъдат публикувани в 10-дневен срок от получаване на искането за разяснения, но не по-късно от две седмици преди първия краен срок за подаване на проектни предложения. Отговорите ще бъдат публикувани в системата ИСУН, модул Е-кандидатстване, секция „Отворени процедури“, „Документи за кандидатстване и информация“, както и на интернет страницата на ПОС 2021-2027 г. в Единния информационен портал на Европейските фондове <http://www.eufunds.bg>, като за това ще бъде информиран кандидатът. |

**27. Приложения към Условията за кандидатстване:**

**-** Приложение № 1 – „Указания за попълване на формуляр за кандидатстване и подаване на проект по процедура „Изпълнение на мярка 70 от Националната рамка за приоритетни действия за НАТУРА 2000“ чрез ИСУН;

**-** Приложение № 2 – Образец на Анализ на остойностяване;

**-** Приложение № 3 – Указания за изчисляване на целевата стойност на индикатор за рeзултат (показател за резултат): „Видове с подобрен природозащитен статус (или с тенденция за подобряване) по процедура чрез подбор „Изпълнение на мярка 70 от Националната рамка за приоритетни действия за НАТУРА 2000“.

**-** Приложение № 4 – Обща декларация – образец.

**-** Приложение № 5 – Декларация за данни от НСИ – образец.

**-** Приложение № 6 – Декларация за липса на обстоятелствата по чл. 25, ал. 2 от ЗУСЕФСУ - образец.

- Приложение № 7 – Декларация за държавни и минимални помощи – образец.

- Приложение № 8 – Декларация за обстоятелствата по чл. 3 и чл. 4 от Закона за малките и средните предприятия и справка към нея - образец.

- Приложение № 9 – Декларация за извършване на дейност по първично селскостопанско производство и по преработка на селскостопански продукти – образец.

1. Посочват се конкретни изисквания към индикаторите (показателите) по процедурата, вкл. индикатори (показатели), които следва задължително да бъдат включени в проектните предложения, в случай че има такива. [↑](#footnote-ref-1)
2. Посочва се процентът на безвъзмездната финансова помощ (европейско и национално съфинансиране) и на съфинансирането от страна на бенефициентите (ако е приложимо). [↑](#footnote-ref-2)
3. По смисъла на чл. 2, пар. 1, б. „б“ на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (C/2023/9700, OB, L, 2023/2831, 15.12.2023 г.). [↑](#footnote-ref-3)
4. По смисъла на По смисъла на чл. 2, пар. 1, б. „в“ на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis. [↑](#footnote-ref-4)
5. Кандидатите за бенефициенти следва да имат предвид, че носят отговорност за изпълнение на договора за предоставяне на безвъзмездна финансова помощ в съответствие със закона и условията за изпълнение, като при наличие на някое от основанията по чл. 70, ал. 1 от ЗУСЕФСУ, финансовата подкрепа може да бъде отменена изцяло или частично чрез извършване на финансова корекция спрямо бенефициента, включително във връзка с дейността на партньора по проекта. [↑](#footnote-ref-5)
6. Съгласно представената на Комитета за наблюдение на ПОС 2021-2027 г. „Обща информация за процедура чрез подбор „Изпълнение на мярка 70 от Националната рамка за приоритетни действия за натура 2000“ по приоритет 3 „Биологично разнообразие“ на Програма „Околна среда“ 2021-2027 г.“. [↑](#footnote-ref-6)
7. Разходи по чл. 275, ал. 4, във връзка с чл. 275, ал. 6 от ЗВМД - за услуги, които се предоставят под формата на държавна помощ чрез Държавен фонд „Земеделие“. [↑](#footnote-ref-7)
8. Разходи по чл. 275, ал. 6 от ЗВМД, които са за смета на бюджета на БАБХ. [↑](#footnote-ref-8)
9. Описват се изискванията за постигане на съответствие с хоризонталните принципи на ЕС и, ако е приложимо, на принос към тях. [↑](#footnote-ref-9)
10. Попълва се, ако по процедурата се извършва предварителен подбор на концепции за проектни предложения по смисъла на чл. 31, ал. 1 от Закона за управление на средствата от Европейските фондове при споделено управление. [↑](#footnote-ref-10)
11. Попълва се, ако по процедурата се извършва предварителен подбор на концепции за проектни предложения по смисъла на чл. 31, ал. 1 от Закона за управление на средствата от Европейските фондове при споделено управление. [↑](#footnote-ref-11)
12. В случай че по процедурата се извършва предварителен подбор на концепции за проектни предложения, документите, които се подават на този етап, се посочват отделно. [↑](#footnote-ref-12)
13. В случай че по процедурата се извършва предварителен подбор на концепции за проектни предложения, се посочва и краен срок за подаване на концепциите. [↑](#footnote-ref-13)
14. По преценка на Управляващия орган. [↑](#footnote-ref-14)